qundao/data-zh-poetry huggingface dataset:
抚栏
作者：赵师秀
朝代：宋
体裁：五言律诗

抚栏惊岁月，久住欲如何。水国花开早，春城人上多。病令诗懒作，闲喜客频过。听说边头事，时贤策在和。
敬谢章泉赵昌甫二十韵
作者：赵师秀
朝代：宋

耆旧半凋落，在者如晨星。
与翁别豫章，十见草木青。
人生几堪别，梦寐生羽翎。
迢迢玉溪波，近昨尝再经。
携家事多难，所至那得停。
山中空望来，日夕不掩扃。
岂独负兹约，尺书亦沈冥。
逢人问消息，但喜言康宁。
堕来两卷什，一以慰飘零。
感此故意弘，不我迹以形。
文章出晚岁，字画犹壮龄。
诵之西湖滨，惊动孤山灵。
翁卷游崆峒，一已烦邮铃。
幸翁良未衰，吾党存典刑。
遥闻曾入郛，谅为韩与丁。
郡斋待且久，几宿涧上亭。
今春少晴时，涧水应泠泠。
归来安稳否，熏风入林垧。
愿言爱玉骨，逍遥卧殊庭。
会面虽未期，忽聚江湖萍。
敬谢章泉赵昌甫二十韵
作者：赵师秀
朝代：宋

耆旧半凋落，在者如晨星。
与翁别豫章，十见草木青。
人生几堪别，梦寐生羽翎。
迢迢玉溪波，近昨尝再经。
携家事多难，所至那得停。
山中空望来，日夕不掩扃。
岂独负兹约，尺书亦沈冥。
逢人问消息，但喜言康宁。
堕来两卷什，一以慰飘零。
感此故意弘，不我迹以形。
文章出晚岁，字画犹壮龄。
诵之西湖滨，惊动孤山灵。
翁卷游崆峒，一已烦邮铃。
幸翁良未衰，吾党存典刑。
遥闻曾入郛，谅为韩与丁。
郡斋待且久，几宿涧上亭。
今春少晴时，涧水应泠泠。
归来安稳否，董风入林坰。
愿言爱玉骨，逍遥卧殊庭。
会面虽未期，忽聚江湖萍。
敬谢章泉赵昌甫二十韵
作者：赵师秀
朝代：宋

耆旧半凋落，在者如晨星。与翁别豫章，十见草木青。人生几堪别，梦寐生羽翎。迢迢玉溪波，近昨尝再经。携家事多难，所至那得停。山中空望来，日夕不掩扃。岂独负兹约，尺书亦沈冥。逢人问消息，但喜言康宁。堕来两卷什，一以慰飘零。感此故意弘，不我迹以形。文章出晚岁，字画犹壮龄。诵之西湖滨，惊动孤山灵。翁卷游崆峒，一已烦邮铃。幸翁良未衰，吾党存典刑。遥闻曾入郛，谅为韩与丁。郡斋待且久，几宿涧上亭。今春少晴时，涧水应泠泠。归来安稳否，薰风入林坰。愿言爱玉骨，逍遥卧殊庭。会面虽未期，忽聚江湖萍。
数日
作者：赵师秀
朝代：宋

数日秋风欺病夫，尽吹黄叶下庭芜。
林疎放得遥山出，又被云遮一半无。
数日
作者：赵师秀
朝代：宋
体裁：诗

数日秋风欺病夫，尽吹黄叶下庭芜。林疏放得遥山出，又被云遮一半无。
无言师还道院求诗
作者：赵师秀
朝代：宋
体裁：五言律诗

师已无言矣，今吾何所云。惟知佛照子，曾管雁山云。天下閒为宝，人间热似焚。筠州郡斋近，安坐过秋分。
无言师还道院求诗
作者：赵师秀
朝代：宋
体裁：诗

师已无言矣，今吾何所云。
惟知佛照子，曾管雁山云。
天下闲为宝，人间热似焚。
筠州郡斋近，安坐过秋分。
春晚即事
作者：赵师秀
朝代：宋

一身来作吏，白日算徒劳。
尘土侵衣重，年光如鬓牢。
春深禽语改，溪落岸沙高。
柳下垂钓者，吾今媿尔曹。
春晚即事
作者：赵师秀
朝代：宋

一身来作吏，白日算徒劳。尘土侵衣重，年光如鬓牢。春深禽语改，溪落岸沙高。柳下垂钓者，吾今愧尔曹。
暮春书怀寄翁十
作者：赵师秀
朝代：宋

帝里逢春雨不乾，才晴数日又春还。桐华半落官河水，榆叶全遮客舍山。未悔阔疏令事去，最怜乏绝坏身闲。菖蒲九节今堪采，思尔逍遥涧谷间。
暮春书怀寄翁十
作者：赵师秀
朝代：宋

帝里逢春雨不干，纔晴数日又春还。
桐华半落官河水，榆叶全遮客舍山。
未悔阔疎令事去，最怜乏绝坏身闲。
菖蒲九节今堪采，思尔逍遥涧谷间。
月夜怀徐照
作者：赵师秀
朝代：宋
体裁：五言律诗

月色一庭深，迢遥千里心。湘江连底见，秋客与谁吟。寒入吹城角，光凝宿竹禽。亦知同不寝，难得梦相寻。
杜鹃
作者：赵师秀
朝代：宋
体裁：七言绝句

三月江头花正开，啼教花片委青苔。若嫌此地非君土，今度归时莫要来。
杨柳塘寄徐照
作者：赵师秀
朝代：宋
体裁：五言律诗

因贫为远别，已是十三程。尽日行山色，逢人问地名。近书无便寄，新句与谁评。想尔寒宵雨，思予亦梦成。
林逋墓下
作者：赵师秀
朝代：宋
体裁：五言律诗

梅花千树白，不是旧时村。倾我酤来酒，酹君仙去魂。短碑藤倚蔓，空冢竹行根。犹有归来鹤，清时欲与论。
柳下书斋
作者：赵师秀
朝代：宋
体裁：五言律诗

转曲认幽栖，斋名壁上题。柳遮船步水，草出瓦沟泥。养静抛书册，销闲倚杖藜。谁知凤城外，宛是武陵溪。
栗禁
作者：赵师秀
朝代：宋
体裁：五言律诗

宵长非一梦，欲记已迷茫。照镜枯于腊，梳头落似霜。病疴如退愈，贫屡又商量。所嗜惟崖栗，今年不敢尝。
桃花寺
作者：赵师秀
朝代：宋
体裁：五言律诗

旧有桃花树，人呼寺故云。石幽秋鹭上，滩远夜僧闻。汲井连黄叶，登台散白云。烧丹勾漏令，无处不逢君。
桐柏观
作者：赵师秀
朝代：宋
体裁：五言律诗

山深地忽平，缥缈见殊庭。瀑近春风湿，松多晓日青。石坛遗鹳羽，粉壁剥龙形。道士玉灵宝，轻强满百龄。
楼上
作者：赵师秀
朝代：宋
体裁：七言绝句

晓雨微微洒物华，牵牛初发傍墙花。数声野鹤无寻处，只在楼西有竹家。
次韵赵正字蟹
作者：赵师秀
朝代：宋
体裁：古风

嗔尔横行为多足，割尔两螯如割玉。怜尔有甲不自卫，评尔一身黄胜肉。吴江十月天霜寒，吴人微尔不举餐。萑蒲勿讶束尔急，与虎争强能上山。
水际
作者：赵师秀
朝代：宋

水际移居晚，熏风绿满汀。
密萍妨下钓，高柳碍观星。
忙是僧相过，闲惟雨可听。
寻思非久计，终忆自柴扃。
水际
作者：赵师秀
朝代：宋

水际移居晚，薰风绿满汀。密萍妨下钓，高柳碍观星。忙是僧相过，闲惟雨可听。寻思非久计，终忆自柴扃。
池上
作者：赵师秀
朝代：宋
体裁：七言绝句

朝来行药向秋池，池上秋深病不知。一树木犀供夜雨，清香移在菊花枝。
沈洞主
作者：赵师秀
朝代：宋

案上阴符卷，应逢骊母传。无言过永日，不食度终年。云覆烧丹灶，花浮洗药泉。时闻有玄虎，来礼洞门前。
沈洞主
作者：赵师秀
朝代：宋

案上阴符卷，应逢骊母传。
无言过永日，不食度终年。
云覆烧丹竈，花浮洗药泉。
时闻有玄虎，来礼洞门前。
润陂山上作
作者：赵师秀
朝代：宋
体裁：七言律诗

一山大半皆槠叶，绝顶閒寻得径微。无日谩劳携纸扇，有风犹怯去绵衣。野花可爱移难活，啼鸟多情望即飞。惟与寺僧居渐熟，煮茶深院待人归。
润陂山上作
作者：赵师秀
朝代：宋

一山大半皆槠叶，绝顶闲寻得轻微。
无日谩劳携纸扇，有风犹怯去绵衣。
野花可爱移难活，啼鸟多情望即飞。
惟与寺僧居渐熟，煮花深院待人归。
灵山阁见二徐友旧题句
作者：赵师秀
朝代：宋
体裁：五言律诗

一面见溪水，三边皆翠微。晚来虚槛外，秋近白云飞。重至恰身老，同吟感客非。灵山自如画，依旧隔斜晖。
灵岩
作者：赵师秀
朝代：宋
体裁：五言律诗

忽有千岩聚，禅宫得土悭。古来云是海，天下别无山。久立增寒思，初看损壮颜。曾闻斤石剥，夜落半空间。
玉清夜归
作者：赵师秀
朝代：宋

岩有未有桂花开，观裏闲寻道士来。
微雨过时松路黑，野萤飞出照青苔。
玉清夜归
作者：赵师秀
朝代：宋

岩有未有桂花开，观里闲寻道士来。微雨过时松路黑，野萤飞出照青苔。
病起
作者：赵师秀
朝代：宋
体裁：七言律诗

身如瘦鹤已伶俜，一卧兼旬更有零。朝客偶知亲送药，野僧相保密持经。力微尚觉衣裳重，才退难徼笔砚灵。惟有爱花心未已，遍分黄菊插空瓶。
白石岩
作者：赵师秀
朝代：宋
体裁：七言绝句

谁炷清香礼少君，数声金磬梦中闻。起来闲把青衣袖，裹得栏干一片云。
石门僧
作者：赵师秀
朝代：宋

石门幽绝甚，独有一禅僧。
寺废余钟在，房高过客登。
山蜂成苦蜜，崖溜结空冰。
如此冬寒月，他人住岂能。
石门僧
作者：赵师秀
朝代：宋

石门幽绝甚，独有一禅僧。寺废馀钟在，房高过客登。山蜂成苦蜜，崖溜结空冰。如此冬寒月，他人住岂能。
石门寺
作者：赵师秀
朝代：宋

寺外山偕石，门因凿石开。
野花黄类菊，寒笋绿黏苔。
官为看田至，僧方乞食回。
一双檐际鸽，空觑出生台。
石门寺
作者：赵师秀
朝代：宋
体裁：五言律诗

寺外山皆石，门因凿石开。野花黄类菊，寒笋绿黏苔。官为看田至，僧方乞食回。一双檐际鸽，空觑出生台。
示五峰僧
作者：赵师秀
朝代：宋
体裁：七言律诗

峰形如掌翠相环，头白山僧引客看。积叶坏来泥径滑，斜阳移去石桥寒。近闻瀑布寻还远，易得菖蒲采极难。分我一峰于此住，与师相聚愿辞官。
秋夜偶书
作者：赵师秀
朝代：宋

此生谩与蠹鱼同，白发难收纸上功。辅嗣易行无汉学，玄晖诗变有唐风。夜长灯烬挑频落，秋老虫声听不穷。多少故人天禄贵，犹将寂寞叹扬雄。
秋夜偶书
作者：赵师秀
朝代：宋

此生谩与蠹鱼同，白髮难收纸上功。
辅嗣易行无汉学，玄晖诗变有唐风。
夜长灯烬挑频落，秋老虫声听不穷。
多少故人天禄贵，犹将寂寞叹扬雄。
秋屏作
作者：赵师秀
朝代：宋

凡有栏干处，秋来遍往还。就中惟此地，全得见西山。雁落遥沙小，人登废垒闲。因怜一州景，皆在夕阳间。
秋屏作
作者：赵师秀
朝代：宋

凡有栏干处，秋来遍往还。
就中惟此地，全得见西山。
鴈落遥沙小，人登废垒闲。
因怜一州景，皆在夕阳间。
秋日偶书
作者：赵师秀
朝代：宋
体裁：五言律诗

官事何曾晓，閒名苦要签。大书公吏恐，直语众人嫌。俸少贫如故，医慵病却添。秋风墙下菊，相对忆陶潜。
秋日偶书
作者：赵师秀
朝代：宋

官事何曾晓，闲名苦要签。
大书公吏恐，直语众人嫌。
俸少贫如故，医慵病却添。
秋风墙下菊，相对忆陶潜。
秋日游栖霞庵
作者：赵师秀
朝代：宋
体裁：五言律诗

乘兴入孤村，神凝秋水间。菊开嫌径小，荷尽觉池宽。林影悬崖屋，钟声何处山。清游殊未倦，初月照松关。
秋色
作者：赵师秀
朝代：宋
体裁：五言律诗

幽人爱秋色，祇为属吟情。一片叶初落，数联诗已清。瘦便藤杖细，凉觉葛衣轻。门外萧萧径，今年菊自生。
移居谢友人见过
作者：赵师秀
朝代：宋

凭得民居亦自清，病身于此寄飘零。
笋从坏砌砖中出，山在隣家树上青。
有井极甘便试茗，无花可插任空瓶。
巷南巷北相知少，感尔诗人远扣扃。
移居谢友人见过
作者：赵师秀
朝代：宋

赁得民居亦自清，病身于此寄飘零。笋从坏砌砖中出，山在邻家树上青。有井极甘便试茗，无花可插任空瓶。巷南巷北相知少，感尔诗人远扣扃。
移居谢友人见过
作者：赵师秀
朝代：宋

赁得民居亦自清，病身于此寄飘零。
笋从坏砌砖中出，山在隣家树上青。
有井极甘便试茗，无花可插任空瓶。
巷南巷北相知少，感尔诗人远扣扃。
答叶司理
作者：赵师秀
朝代：宋

寂寞坐高斋，兵来与讯偕。
喜看君字画，癯似我形骸。
颇欲征陈作，遥知动远怀。
梦魂思一遇，风雨暗长淮。
答叶司理
作者：赵师秀
朝代：宋

寂寞坐高斋，兵来与讯偕。喜看君字画，癯似我形骸。颇欲徵陈作，遥知动远怀。梦魂思一遇，风雨暗长淮。
答徐灵渊
作者：赵师秀
朝代：宋

弊庐补葺虽劳力，且得幽闲住此身。
旧友误称吟笔长，诸亲争笑罢官贫。
近檐竹密妨巢雀，当户花疎见路人。
所虑久晴田事废，今闻高下雨皆匀。
答徐灵渊
作者：赵师秀
朝代：宋

弊庐补葺虽劳力，且得幽闲住此身。旧友误称吟笔长，诸亲争笑罢官贫。近檐竹密妨巢雀，当户花疏见路人。所虑久晴田事废，今闻高下雨皆匀。
答曾景建
作者：赵师秀
朝代：宋
体裁：五言律诗

爱重吟来句，和经一处安。亦知将作佛，何讶不为官。楚塞烽烟静，淮波柳絮残。疑根深未指，欲往愧飞翰。
筠州郡庠山亭
作者：赵师秀
朝代：宋
体裁：五言律诗

一来高处望，远近尽秋容。秀气归才子，清风属钓翁。溪晴分别港，山阙见他峰。独忆凉宵月，无因宿此中。
筠州郡庠山亭
作者：赵师秀
朝代：宋

一来高处望，远近尽秋容。
秀气归才子，清风属钓翁。
溪晴分别港，山阙见他峰。
独慢慢凉宵月，无因宿此中。
简同行翁灵舒
作者：赵师秀
朝代：宋
体裁：五言律诗

久晴滩碛众，舟楫后先行。终日不相见，与君如各程。水禽多雪色，野笛忽秋声。必有新成句，溪流合让清。
简孙正字
作者：赵师秀
朝代：宋

空斋兀兀难消日，况入中年睡亦疎。
洗釜煮蔬留客饭，卷帘移菊看人锄。
秋衣因病全更衲，晓鬓迎寒半脱梳。
多谢贵交芸阁裏，许令随意借官书。
简孙正字
作者：赵师秀
朝代：宋

空斋兀兀难消日，况入中年睡亦疏。洗釜煮蔬留客饭，卷帘移菊看人锄。秋衣因病全更衲，晓鬓迎寒半脱梳。多谢贵交芸阁里，许令随意借官书。
约客/有约
作者：赵师秀
朝代：宋
体裁：诗

黄梅时节家家雨，青草池塘处处蛙。有约不来过夜半，闲敲棋子落灯花。
缙云县宿
作者：赵师秀
朝代：宋
体裁：五言律诗

亲知因别久，具酒劳经过。古邑居人少，春寒入夜多。雨香仙地药，烛动石桥波。稍觉离家远，乡音一半讹。
翠岩寺
作者：赵师秀
朝代：宋
体裁：五言律诗

石岩看不见，翠色自重重。春雨生松叶，山风响铁钟。碑顽工费墨，草嫩绿添茸。住院吴僧老，相迎忆旧逢。
舟行寄翁十
作者：赵师秀
朝代：宋
体裁：五言律诗

舟轻风色好，波面去迢迢。取尔诗重读，令吾病欲销。江禽停晚树，涧水入秋潮。已觉怀人极，分携始一朝。
葛翁小阁
作者：赵师秀
朝代：宋

树色对疎櫺，横陈一片清。
微风杨叶下，斜日竹稍明。
此老无尘事，双姝亦道情。
客来怜素壁，题句不题名。
葛翁小阁
作者：赵师秀
朝代：宋

树色对疏棂，横陈一片清。微风杨叶下，斜日竹稍明。此老无尘事，双姝亦道情。客来怜素壁，题句不题名。
薛氏瓜庐
作者：赵师秀
朝代：宋
体裁：五言律诗

不作封侯念，悠然远世纷。惟应种瓜事，犹被读书分。野水多于地，春山半是云。吾生嫌已老，学圃未如君。
访韩仲止不遇题涧上
作者：赵师秀
朝代：宋

隔涧竹扉深，苍童引客寻。
虽然乖昭语，犹得见园林。
野蔓时妨步，山蝉亦好吟。
石根泉数斗，清冷应人心。
访韩仲止不遇题涧上
作者：赵师秀
朝代：宋
体裁：五言律诗

隔涧竹扉深，苍童引客寻。虽然乖晤语，犹得见园林。野蔓时妨步，山蝉亦好吟。石根泉数斗，清冷应人心。
诗二首·其一
作者：赵师秀
朝代：宋
体裁：五言绝句

邑事多商榷，惟诗未暇论。母慈催扇枕，父老欲攀辕。
诗二首·其二
作者：赵师秀
朝代：宋

三年非一事，知尽爱人心。满任添新发，还家带旧琴。鹊声先棹去，柳色到都深。即日应冠豸，凭共记得沈。
诗二首·其二
作者：赵师秀
朝代：宋

三年非一事，知尽爱人心。
满任添新髮，还家带旧琴。
鹊声先棹去，柳色到都深。
即日应冠豸，凭共记得沈。
谢耕道犁春图
作者：赵师秀
朝代：宋
体裁：五言律诗

春雨年年有，良田岁岁无。何因将此事，须要画为图。野水寒初退，平林绿半敷。长谣谢沮溺，未必子知吾。
谢耕道犁春图
作者：赵师秀
朝代：宋

春雨年年有，良田岁负无。
何因将此事，须要画为图。
野水寒初退，平林绿半敷。
长谣谢沮溺，未必子知吾。
贵溪夜泊寄赵昌甫
作者：赵师秀
朝代：宋

蓍草占秋动，蓬秋早得归。
本非为事迫，不欲兴心违。
波净孤萤度，宵凉数叶飞。
远怀高卧者，微月闭松扉。
贵溪夜泊寄赵昌甫
作者：赵师秀
朝代：宋

蓍草占秋动，逢秋早得归。本非为事迫，不欲与心违。波净孤萤度，宵凉数叶飞。远怀高卧者，微月闭松扉。
贵溪夜泊寄赵昌甫
作者：赵师秀
朝代：宋

蓍草占秋动，逢秋早得归。
本非为事迫，不欲与心违。
波浄孤萤度，宵凉数叶飞。
远怀高卧者，微月闭松扉。
赠孔道士
作者：赵师秀
朝代：宋
体裁：五言律诗

生来还姓孔，何不戴儒冠。诗好逢人诵，琴清只自弹。访师行郡远，爱竹透庵寒。见说丹炉内，黄金化不难。
赠张亦
作者：赵师秀
朝代：宋
体裁：五言律诗

一别无书信，相逢各老苍。山川烽外远，岁月梦中长。空橐盛诗草，单衣涴酒香。因言瀼溪宴，同忆旧时狂。
赠张亦
作者：赵师秀
朝代：宋

一别无书信，相逢各老苍。
山川烽外远，岁月梦中长。
空橐盛诗草，单衣碗酒香。
因言瀼溪宴，同忆旧时狂。
赠张亦
作者：赵师秀
朝代：宋
体裁：五言律诗

相逢楚泽中，语罢各西东。天下方无事，男儿未有功。边风吹面黑，市酒到肠空。早作归耕计，吾舟俟尔同。
赠易道士
作者：赵师秀
朝代：宋
体裁：五言律诗

仙帔画霞雪，多年侍玉宸。古于庄子貌，贵似吕公身。诗好当开板，丹灵不化银。旧山新筑观，惟梦得归频。
赠汤巾
作者：赵师秀
朝代：宋
体裁：五言律诗

黄金榜内人，枉刺忽相亲。怪得名差异，吟来句极新。独眠秋寺雨，罕踏帝城尘。何限高科客，因容不重身。
赠源长老归自湘中
作者：赵师秀
朝代：宋

白发半头寒未剃，形容清瘦异于常。为人作画衣添黑，对客围棋爪甚长。不染世间如菡萏，只留胸次著潇湘。住山亦自年来懒，竹阁门前借一房。
赠源长老归自湘中
作者：赵师秀
朝代：宋

白髮半头寒未剃，形容清瘦异于常。
为人作画衣添黑，对客围棋爪甚长。
不染世间如菡萏，只留胸次着潇湘。
住山亦自年来懒，竹阁门前借一房。
赠约老
作者：赵师秀
朝代：宋

一径入深竹，数楹临古沟。更无人共住，极喜客来游。白发长垂领，新茶绿满瓯。自言门外寺，皆是老僧修。
赠约老
作者：赵师秀
朝代：宋

一径入深竹，数楹临古沟。
更无人共住，极喜客来游。
白髮长垂领，新茶绿满瓯。
自言门外寺，皆是老僧修。
赠达西堂
作者：赵师秀
朝代：宋

秋水数枝莲，在师房一边。固应通净理，不复念生缘。旧愿酬初满，灵方许尽传。闲询曾住寺，如梦已茫然。
赠达西堂
作者：赵师秀
朝代：宋

秋水数枝莲，在师房一边。
固应通浄理，不復念生缘。
旧愿酬初满，灵方许尽传。
闲询曾住寺，如梦已茫然。
赠达西堂
作者：赵师秀
朝代：宋

秋水数枝莲，在师房画这。
固应通净理，不复念生缘。
旧愿酬初满，灵方许尽传。
闲询曾住寺，如梦已茫然。
赠邓汉卿
作者：赵师秀
朝代：宋

单独一身长不定，亦无书卷得相随。忙过人世当闲日，老遇朝廷用少时。冲雪自言行路苦，看松长恨买山迟。萧萧白发寒灯下，写就诗篇欲寄谁。
赠邓汉卿
作者：赵师秀
朝代：宋

单独一身长不定，亦无书卷得相随。
忙过人世当闲日，老遇朝廷用少时。
衝雪自言行路苦，看松长恨买山迟。
萧萧白髮寒灯下，写就诗篇欲寄谁。
赠陈复道
作者：赵师秀
朝代：宋

自惜今年发，新添一半华。祇应如意事，不属苦吟家。忽暖天□雪，微香案有花。故人劳见念，相过教丹砂。
赠陈宗之
作者：赵师秀
朝代：宋
体裁：五言律诗

四围皆古今，永日坐中心。门对官河水，檐依绿树阴。每留名士饮，屡索老夫吟。最感书烧尽，时容借检寻。
赠陈復道
作者：赵师秀
朝代：宋

自惜今年髮，新添一半华。
祇应如意事，不属苦吟家。
忽暖天□雪，微香案有花。
故人劳见念，相过教丹砂。
过弋阳
作者：赵师秀
朝代：宋

三月三番过弋阳，吾生辛苦莫思量。
磨圆滩石几年浪，丹尽江枫昨夜霜。
已算中途当度腊，更怜抵舍未为乡。
高眠旧有山中约，只欠青骡道十方。
过弋阳
作者：赵师秀
朝代：宋
体裁：七言律诗

三月三番过弋阳，吾生辛苦莫思量。磨圆滩石几年浪，丹尽江枫昨夜霜。已算中途当度腊，更怜抵舍未为乡。高眠旧有山中约，只欠青骡道士方。
进贤道中
作者：赵师秀
朝代：宋

半月逢梅雨，初晴客意消。莺声临野水，松影卧新苗。少憩休舆卒，闲行过板桥。平生无饮分，空愧酒旗招。
进贤道中
作者：赵师秀
朝代：宋

半月逢梅雨，初晴客意消。
鶑声临野水，松影卧新苗。
少憩休舆卒，闲行过板桥。
平生无饮分，空愧酒旗招。
送倪道士之庐山
作者：赵师秀
朝代：宋
体裁：五言律诗

近方辞地肺，本自住天台。有鹤相同出，无云作伴回。道房随处借，诗板逐时开。又说庐山去，闲看瀑布来。
送古壶与人
作者：赵师秀
朝代：宋
体裁：七言律诗

小壶纯素无文采，验是殷商物至今。损处怕教凡手触，铸时应有吉星临。久藏厚土金声尽，微贮清泉翠色深。持赠高人安几席，为勾古意入新吟。
送周端常之建讲学
作者：赵师秀
朝代：宋
体裁：五言律诗

高名闻已久，方策有文雕。接得诗人信，知从谏议招。住遥劳枉刺，去速恨移桡。何处逢黄菊，秋风故六朝。
送奭上人抄化
作者：赵师秀
朝代：宋
体裁：七言律诗

冒寒独向何方去，为建灵山阁未能。诗卷带呈看疏客，药炉留借共房僧。夕阳岸上行枯叶，瀑布岩前听拆冰。事到有缘随处应，回来金碧入云层。
送徐玑赴永州掾
作者：赵师秀
朝代：宋
体裁：五言律诗

二水鸿飞外，君今问去程。家贫难择宦，身远易成名。入署梅花落，过汀蕙草生。莫因饶楚思，词体失和平。
送徐道晖游湘水
作者：赵师秀
朝代：宋

春尽雨霏霏，春寒犹在衣。人寻香草去，雁背远峰归。潇水添湘阔，唐碑入宋稀。应知名与姓，题写遍岩扉。
送徐道晖游湘水
作者：赵师秀
朝代：宋

春尽雨霏霏，春寒犹在衣。
人寻香草去，鴈背远峰归。
潇水添湘阔，唐碑入宋稀。
应知名与姓，题写遍岩扉。
送汤主簿
作者：赵师秀
朝代：宋
体裁：五言律诗

扶起阶前菊，秋霖苦未休。更逢千里别，早白一年头。客借程文看，儿分赐服收。还家有新兴，佳句入书邮。
送汤千
作者：赵师秀
朝代：宋

能文兼悟性，前是惠休身。为选来京邑，因吟访野人。所居才隔水，不见忽经旬。何事云归速，儒官拜敕新。
送汤千
作者：赵师秀
朝代：宋

能文兼悟性，前是惠休身。
为选来京邑，因吟访野人。
所居纔隔水，不见忽经旬。
何事云归速，儒官拜敕新。
送沈庄可
作者：赵师秀
朝代：宋
体裁：五言律诗

清事贫人占，斯言恐是虚。与花方作谱，为米又持书。时节寒相近，山林拙未除。西江波浪急，送子一愁予。
送潘景参赴利路帐干
作者：赵师秀
朝代：宋

蜀道如天远，携家难计程。
不从三峡过，免听几猿声。
戌密野花少，栈虚山雨鸣。
同年同寂寞，此去子成名。
送潘景参赴利路帐干
作者：赵师秀
朝代：宋
体裁：五言律诗

蜀道如天远，携家难计程。不从三峡过，免听几猿声。戍密野花少，栈虚山雨鸣。同年同寂寞，此去子成名。
送真直院出使江东
作者：赵师秀
朝代：宋
体裁：五言律诗

一节铸黄金，翩然别禁林。几于言事日，已作去朝心。有识愁虽结，无惭喜自深。江边瞻使者，谁不敬曾参。
送翁卷入山
作者：赵师秀
朝代：宋

已送山民归旧庐，子今复去我何如。渐成老大难为别，早占清闲未是疏。小雨半畦春种药，寒灯一盏夜修书。有人来问陶贞白，说与华阳何处居。
送翁卷入山
作者：赵师秀
朝代：宋

已送山民归旧庐，子今復去我何如。
渐成老大难为别，早占清闲未是疎。
小雨半畦春种药，寒灯一盏夜修书。
有人来问陶贞白，说与华阳何处居。
送蒋节推赴岳阳
作者：赵师秀
朝代：宋

君山那可上，四面是层波。此地风烟古，前人赋咏多。征帆冲雁字，官舍近渔歌。况尔修真者，回仙必见过。
送蒋节推赴岳阳
作者：赵师秀
朝代：宋

君山那可上，四面是层波。
此地风烟古，前人赋咏多。
征帆衝鴈字，官舍近渔歌。
况尔修真者，回仙必见过。
送薛子舒赴华亭船官
作者：赵师秀
朝代：宋
体裁：五言律诗

竹笼盛书去，遥知官事闲。水程春有雨，海岸晓无山。奥理渐摩后，清名护养间。坐曹观剡木，意与易相关。
送谢耘之无为
作者：赵师秀
朝代：宋
体裁：五言律诗

双旌虽有旧，道路亦劳形。不用携书尺，惟当带酒瓶。柘空淮茧白，梅近楚秧青。尔以亲为请，仁人岂厌听。
送赵判官
作者：赵师秀
朝代：宋
体裁：五言律诗

三岁莲华幕，何曾仕者同。开墙通野客，分树借江鸿。与世如无味，于民自有功。神仙今已近，不畏引帆风。
送赵判官
作者：赵师秀
朝代：宋

三岁连华幕，何曾仕者同。
开墙通野客，分树借江鸿。
与世如无味，于民自有功。
神仙今已近，不畏引帆风。
送辉上人再住空相
作者：赵师秀
朝代：宋

忽然闻受请，铁锡指秋风。
寺在寒城裏，州居野水中。
生缘抛未尽，旧讲续应终。
不用相寻别，浮云去住同。
送辉上人再住空相
作者：赵师秀
朝代：宋

忽然闻受请，铁锡指秋风。寺在寒城里，州居野水中。生缘抛未尽，旧讲续应终。不用相寻别，浮云去住同。
送邓汉卿
作者：赵师秀
朝代：宋
体裁：五言律诗

我亦将归者，先行极羡君。惟因交已久，颇觉意难分。江满帆侵树，山高烧入云。他年有书札，彼此访耕耘。
送黄叔向谒杨伯子
作者：赵师秀
朝代：宋

尝闻事将坛，何得复儒冠。口诵新诗句，身呈旧箭瘢。赏因贫未受，愁拟醉相宽。当伏湖州牧，应怜志士寒。
送黄叔向谒杨伯子
作者：赵师秀
朝代：宋

尝闻事将坛，何得復儒冠。
口诵新诗句，身呈旧箭瘢。
赏因贫未受，愁拟醉相宽。
当伏湖州牧，应怜志士寒。
采药径
作者：赵师秀
朝代：宋
体裁：七言绝句

十载仙家采药心，春风过了得幽寻。如今纵有相逢处，不是桃花是绿阴。
陈待制湖楼
作者：赵师秀
朝代：宋
体裁：七言律诗

何处飞来缥缈中，人间惟有画图同。两层帘幕垂无地，一片笙箫起半空。岩竹倒添秋水碧，渚莲平接夕阳红。游人未达蒙庄旨，虚倚栏干面面风。
雁荡宝冠寺
作者：赵师秀
朝代：宋

行向石栏立，清寒不可云。流来桥下水，半是洞中云。欲住逢年尽，因吟过夜分。荡阴当绝顶，一雁未曾闻。
题四壁观□道士诗卷
作者：赵师秀
朝代：宋
体裁：七言绝句

一观桃花红似锦，两堤杨柳绿于云。游人只是游晴昼，烟雨朝昏尽属君。
题方兴化茔舍
作者：赵师秀
朝代：宋
体裁：七言律诗

使君如玉不雕镌，可惜埋藏已十年。佳兆昔令人入梦，遗经今有子能传。紫藤附暖应生地，苍柏凌空欲到天。要识德源无尽处，一池清甚发渊泉。
题方兴化茔舍
作者：赵师秀
朝代：宋
体裁：七言律诗

晴檐方听夜淋浪，晚送儒臣别建章。但欲有言扶国是，不嫌无计作身防。轻舟过处猿频断，旧宅开时菊正黄。心事对床应细语，得归如此亦何妨。
鴈荡宝冠寺
作者：赵师秀
朝代：宋

行向石栏立，清寒不可云。
流来桥下水，半是洞中云。
欲住逢年尽，因吟过夜分。
荡阴当绝顶，一鴈未曾闻。
龟峰寺
作者：赵师秀
朝代：宋

石路入青莲，来游出偶然。峰高秋月射，岩裂野烟穿。萤冷粘棕上，僧闲坐井边。虚堂留一宿，宛似雁山眠。
龟峰寺
作者：赵师秀
朝代：宋

石路入青莲，来游出偶然。
峰高秋月射，岩裂野烟穿。
萤冷粘椶上，僧闲坐井边。
虚堂留一宿，宛似鴈山眠。
石门岩
作者：赵师立
朝代：宋
体裁：五言律诗

胜境传天下，曾封第七山。一岩悬石际，万木插云间。鸟过暮天碧，牛眠冬日闲。歌声初隐隐，疑自武陵还。
诗一首
作者：赵师训
朝代：宋

庆元宰相事纷纷，说着令人暗断魂。
好听当时刘弼语，分些官职乞平原。
诗一首
作者：赵师训
朝代：宋

庆元宰相事纷纷，说著令人暗断魂。好听当时刘弼语，分些官职乞平原。
过臞庵
作者：赵师鲁
朝代：宋
体裁：五言律诗

竹木清华处，林亭曲折开。泉声经雨杂，石势学云颓。留客煮新茗，敲泥启旧醅。子猷去已久，信宿为谁来。
题严因崇报禅寺
作者：赵师龙
朝代：宋

寻幽访古到岩前，仰视云霞接梵天。六代兴王那复在，千身化佛尚依然。老松欲作苍龙去，怪石常如猛虎眠。已觉尘劳变清净，何当筑室向危巅。
题严因崇报禅寺
作者：赵师龙
朝代：宋

寻幽访古到岩前，仰视云霞接梵天。
六代兴王那復在，千身化佛尚依然。
老松欲作苍龙去，怪石常如猛虎眠。
已觉尘劳变清浄，何当筑室向危巅。
元夕
作者：赵师𢍰
朝代：宋
体裁：七言绝句

古来灯火盛维扬，今岁元宵乐未央。祇欠明皇拥仙仗，綵云高处舞霓裳。
减字木兰花·江南春早
作者：赵师𢍰
朝代：宋

江南春早。春到南枝花更好。不比寻常。深着胭脂学弄妆。
寿阳开宴。拂拂红霞生酒面。从此溪桥。步障翻腾着绛绡。
琼花
作者：赵师𢍰
朝代：宋

香得坤灵秀气全，蘂珠团外蝶翩翩。
亲曾后土祠中看，不是人间聚八仙。
绿萼梅
作者：赵师𢍰
朝代：宋
体裁：七言律诗

南枝飞影到横窗，点点凌寒学弄妆。玉色不亲红粉镜，冰肌宜褪绿罗裳。向人骄小春先动，越样尖新夜更香。不为此花排日醉，广平真是铁心肠。
驾诣景宁宫行春
作者：赵师𢍰
朝代：宋
体裁：七言绝句

风传御道跸声清，两道纱笼列火城。云护帝尊天未晓，众星环拱极星明。
效王建诗体三首
作者：赵希㑂
朝代：宋

玉钗半落珊瑚枕，金屋低垂翡翠帘。莫唤女医来问病，逢春自是可曾忺。从渠罗袜印香泥，偷乡阶前问柳枝。昨日看郎来系马，杏花亭北立多时。银钉未彻碧纱窗，秋入楼心送断肠。谁念缬花帘不捲，檐前收下玉玎珰。
效王建诗体三首·其二
作者：赵希㑂
朝代：宋

从渠罗袜印香泥，偷乡阶前问柳枝。
昨日看郎来繫马，杏花亭北立多时。
中秋
作者：赵希㯝
朝代：宋

白露漙空万叶飞，生香浑在桂花枝。一千里月正圆夜，九十日秋才半时。湓浦风流元亮兴，鄜州牢落少陵诗。不妨吟尽蟾蜍影，此别分明隔岁期。
中秋
作者：赵希㯝
朝代：宋

白露漙空万叶飞，生香浑在桂花枝。
一千里月正圆夜，九十日秋纔半时。
湓浦风流元亮兴，鄜州牢落少陵诗。
不妨吟尽蟾蜍影，此别分明隔岁期。
吴道士钓云
作者：赵希㯝
朝代：宋
体裁：七言绝句

澹溪溪上一竿丝，牵动闲云片片飞。折尽柳条穿不得，荷衣裹向碧山归。
天屋歌为卢洪赋
作者：赵希㯝
朝代：宋

霞扃云牖高窿穹，八荒四野垂帘栊。羲璘勃窣行西东，茫茫尘世如飞蓬。玉川公子乘清风，飘然据作吟诗宫。穿心出胁千万语，叫开阊阖惊苍龙。银河泻入北斗柄，醉来掷下琉璃钟。仙人王乔作邻伍，冯轩共笑嘘长虹。旌阳拔宅想亦在，千年万岁都洪濛。君不见阿房结绮今何许，劫灰一丈漫秋雨。
天屋歌为卢洪赋
作者：赵希㯝
朝代：宋

霞扃云牖高窿穹，八荒四野垂帘栊。
羲璘勃窣行西东，茫茫尘世如飞蓬。
玉川公子乘清风，飘然据作吟诗宫。
穿心出胁千万语，叫开阊阖惊苍龙。
银河泻入北斗柄，醉来掷下琉璃钟。
仙人王乔作邻伍，冯轩共笑嘘长虹。
旌阳拔宅想亦在，千年万岁都洪蒙。
君不见阿房结绮今何许，劫灰一丈漫秋雨。
寄黄溪云
作者：赵希㯝
朝代：宋
体裁：五言律诗

十年成远别，几度上高楼。风递江南信，云消渭北愁。春心惊海燕，晓梦入溪鸥。何日西窗烛，相看说旧游。
春游
作者：赵希㯝
朝代：宋

梦冷繁华金谷园，春深葵麦暗朱门。东风日日吹花急，红雨苍苔泪几痕。蝶懒莺喑欲莫春，更兼风雨别愁新。天涯草色深如此，忆得淮南有故人。
春游·其一
作者：赵希㯝
朝代：宋
体裁：七言绝句

梦冷繁华金谷园，春深葵麦暗朱门。东风日日吹花急，红雨苍苔泪几痕。
春游·其二
作者：赵希㯝
朝代：宋

蝶懒莺喑欲莫春，更兼风雨别愁新。天涯草色深如此，忆得淮南有故人。
春游·其二
作者：赵希㯝
朝代：宋

蝶懒鶑喑欲莫春，更兼风雨别愁新。
天涯草色深如此，忆得淮南有故人。
春莫
作者：赵希㯝
朝代：宋

薄薄寒侵酒面和，可怜春事委流波。两堤杨柳东风老，一曲池塘夜雨多。花落莺声还在否，桑空蚕事又如何。壮心不逐流年去，倚剑青天发浩歌。
春莫
作者：赵希㯝
朝代：宋

薄薄寒侵酒面和，可怜春事委流波。
两堤杨柳东风老，一曲池塘夜雨多。
花落鶑声还在否，桑空蚕事又如何。
壮心不逐流年去，倚剑青天发浩歌。
春阴曲
作者：赵希㯝
朝代：宋

东风吹寒云九有，冻龙迷海乱飞走。
雨脚斜拖入遥阜，碧草浮烟满堤口。
春皇妙运造化手，解使江山失妍丑。
冷色禁持万花柳，红紫未张春国寿。
愁春织心心怮怮，为花诉冤天听否。
晴曦赫赫重阴剖，梦裏桃源拚载酒。
春阴曲
作者：赵希㯝
朝代：宋

东风吹寒云九有，冻龙迷海乱飞走。雨脚斜拖入遥阜，碧草浮烟满堤口。春皇妙运造化手，解使江山失妍丑。冷色禁持万花柳，红紫未张春国寿。愁春织心心怮怮，为花诉冤天听否。晴曦赫赫重阴剖，梦里桃源拚载酒。
春雪
作者：赵希㯝
朝代：宋

飞下瑶天整复斜，一番馀冻损芳华。荒荒月晓三千界，漠漠烟寒十万家。柳外直疑先著絮，梅边浑似后开花。东风吹作巴江水，浩荡龙涛赴海涯。
春雪
作者：赵希㯝
朝代：宋

飞下瑶天整復斜，一番余冻损芳华。
荒荒月晓三千界，漠漠烟寒十万家。
柳外直疑先着絮，梅边浑似后开花。
东风吹作巴江水，浩荡龙涛赴海涯。
次萧冰崖梅花韵
作者：赵希㯝
朝代：宋

冰姿琼骨净无瑕，竹外溪边处士家。若使牡丹开得早，有谁风雪看梅花。
次萧冰崖梅花韵
作者：赵希㯝
朝代：宋

冰姿琼骨浄无瑕，竹外溪边处士家。
若使牡丹开得早，有谁风雪看梅花。
次雪林李龏苕溪寄来之韵
作者：赵希㯝
朝代：宋

云散烟收渺渺秋，蛩声四壁起新愁。西风万里乾坤眼，不到斜阳十二楼。风梧声里万家秋，一片吟心不著愁。夜半酒醒银烛冷，月移凉梦过西楼。
次雪林李龏苕溪寄来之韵·其一
作者：赵希㯝
朝代：宋

云散烟收渺渺秋，蛩声四壁起新愁。西风万里乾坤眼，不到斜阳十二楼。
次雪林李龏苕溪寄来之韵·其一
作者：赵希㯝
朝代：宋

云散烟收渺渺秋，蛩声四壁起新愁。
西风万里干坤眼，不到斜阳十二楼。
次雪林李龏苕溪寄来之韵·其二
作者：赵希㯝
朝代：宋

风梧声裏万家秋，一片吟心不着愁。
夜半酒醒银烛冷，月移凉梦过西楼。
次雪林李龏苕溪寄来之韵·其二
作者：赵希㯝
朝代：宋

风梧声里万家秋，一片吟心不著愁。夜半酒醒银烛冷，月移凉梦过西楼。
次韵李鹤田德真寄远
作者：赵希㯝
朝代：宋

长安日下浮云生，故人久作西南行。
沤边两载音讯绝，鬓丝应与秋风争。
苍苔冉冉荒茅屋，愁来忍把离骚读。
惊鸿刚自堕边声，碧嶂那堪遮远目。
青云高处期翱翔，去人岁月今堂堂。
吴鈎拂拭霜雪冷，龙光飞跃秋天长。
思君一夜离心折，东楼又送无情月。
次韵李鹤田德真寄远
作者：赵希㯝
朝代：宋

长安日下浮云生，故人久作西南行。沤边两载音讯绝，鬓丝应与秋风争。苍苔冉冉荒茅屋，愁来忍把离骚读。惊鸿刚自堕边声，碧嶂那堪遮远目。青云高处期翱翔，去人岁月今堂堂。吴钩拂拭霜雪冷，龙光飞跃秋天长。思君一夜离心折，东楼又送无情月。
江湖伟观
作者：赵希㯝
朝代：宋

华屋岿然占上方，一尊同此寄相羊。
江潮翻海莫天阔，湖水拍堤春草长。
莽莽越山凝紫翠，摇摇苏柳间青黄。
归鸿影裏阑干晚，回首中州入渺茫。
江湖伟观
作者：赵希㯝
朝代：宋

华屋岿然占上方，一尊同此寄相羊。江潮翻海莫天阔，湖水拍堤春草长。莽莽越山凝紫翠，摇摇苏柳间青黄。归鸿影里阑干晚，回首中州入渺茫。
涌月僧楼
作者：赵希㯝
朝代：宋
体裁：七言绝句

百尺阑干右栎林，乱山如浪翠痕深。冰轮飞上光犹湿，照破西来一片心。
游临平干洞水洞
作者：赵希㯝
朝代：宋
体裁：五言律诗

两洞深如许，神龙此奠居。山空仙去久，路崄客来疏。风雨千崖暗，云烟四壁虚。自揩岩石藓，闲把姓名书。
湖中曲
作者：赵希㯝
朝代：宋

长眉柳叶交青条，玉花娇面垂云髫。湖波蓝色春寥寥，大堤新曲干银霄。翠丝络马金袅腰，香风随步烟飞飘。芳亭深杳传金貂，一笑嫣然轻百绡。欢娱未了日晷短，城鼓咿咿续复断。鸣鞭夜月入鸡关，碧山皎皎水潺潺。
湖中曲
作者：赵希㯝
朝代：宋

长眉柳叶交青条，玉花娇面垂云髫。
湖波蓝色春寥寥，大堤新曲干银霄。
翠丝络马金褭腰，香风随步烟飞飘。
芳亭深杳传金貂，一笑嫣然轻百绡。
欢娱未了日晷短，城鼓咿咿续復断。
鸣鞭夜月入鸡关，碧山皎皎水潺潺。
秋夕
作者：赵希㯝
朝代：宋

西风梳发冷飕飕，半醉微吟独倚楼。一片旧时南浦月，清光犹印别离愁。半枕小窗幽梦蝶，数声何处寄书鸿。关山千里人归晚，肠断烟林一笛风。
秋夕
作者：赵希㯝
朝代：宋
体裁：五言律诗

霄虚白露漙，木叶下危阑。月澹钟声晓，灯青剑影寒。人心山莽莽，世事海漫漫。何日平胡虏，西风望眼宽。
秋夕·其一
作者：赵希㯝
朝代：宋

西风梳发冷飕飕，半醉微吟独倚楼。一片旧时南浦月，清光犹印别离愁。
秋夕·其一
作者：赵希㯝
朝代：宋

西风梳髮冷飕飕，半醉微吟独倚楼。
一片旧时南浦月，清光犹印别离愁。
秋夕·其二
作者：赵希㯝
朝代：宋
体裁：七言绝句

半枕小窗幽梦蝶，数声何处寄书鸿。关山千里人归晚，肠断烟林一笛风。
秋怀次韵
作者：赵希㯝
朝代：宋

雨歇空阶净绿苔，西风凉气满楼台。鸿飞远渚知初到，燕别明年约早来。秋色祇今同世态，时文何意误人才。停云影里频搔首，闲把新吟取次裁。
秋怀次韵
作者：赵希㯝
朝代：宋

雨歇空阶浄绿苔，西风凉气满楼台。
鸿飞远渚知初到，燕别明年约早来。
秋色祇今同世态，时文何意悞人才。
停云影裏频搔首，闲把新吟取次裁。
竹阁
作者：赵希㯝
朝代：宋
体裁：五言律诗

古寺因人重，清风尚可寻。斜阳明晚阁，老竹暗秋林。兜率西归久，香山北望深。登临成感慨，烟月独知心。
赋墨雁图分得宿雁
作者：赵希㯝
朝代：宋

漠漠秋汀起晚烟，半攲寒影立风前。月明应有芦花梦，飞遍江湖万里天。
赋墨雁图分得宿雁
作者：赵希㯝
朝代：宋

漠漠秋汀起晚烟，半欹寒影立风前。
月明应有芦花梦，飞遍江湖万里天。
过临平
作者：赵希㯝
朝代：宋
体裁：七言绝句

市井萧条景物非，居人犹号永和堤。春山十里斜阳树，漠漠残红杜宇啼。
送李鹤田东游后还乡
作者：赵希㯝
朝代：宋
体裁：七言律诗

剑倚梅花鹤梦醒，东游吟骨带秋清。台山路杳神仙迹，楚国书来母子情。半榻烟霞应有约，一筇风雪且兼程。丁宁及早催行李，莫待西湖草色平。
送自牧黄监镇之官四安
作者：赵希㯝
朝代：宋
体裁：五言律诗

桃花春浪急，催上霅溪船。湖海称佳士，功名负壮年。政平民易感，诗好客争传。别后加餐饭，因风寄一笺。
送诗僧隆瘦岩
作者：赵希㯝
朝代：宋
体裁：五言律诗

五载京华客，山中坐得牢。禅心天竺石，吟思浙江涛。入派名随重，游方步转高。秋风飞锡远，相忆读离骚。
送谯岩赵日休归蜀
作者：赵希㯝
朝代：宋

烟尘渺渺暗鱼凫，有客翩然赴上都。乞得玉宸新翰墨，要还琳宇旧规模。十年蠲赋纶恩重，万里归程剑影孤。他日青城公案了，紫云深处勘阴符。
送谯岩赵日休归蜀
作者：赵希㯝
朝代：宋

烟尘渺渺暗鱼鳬，有客翩然赴上都。
乞得玉宸新翰墨，要还琳宇旧规模。
十年蠲赋纶恩重，万里归程剑影孤。
他日青城公案了，紫云深处勘阴符。
道民金氏居
作者：赵希㯝
朝代：宋

碧港虽通邑，红尘不到门。桑麻唐杜曲，鸡犬晋桃源。山远云千点，天宽月一轩。居人非隐者，吾欲叫东园。
道民金氏居
作者：赵希㯝
朝代：宋

碧港虽通邑，红尘不到门。
桑麻唐杜曲，鸡犬晋桃源。
山远云千点，天宽月一轩。
居人非隠者，吾欲叫东园。
钓者
作者：赵希㯝
朝代：宋
体裁：七言绝句

河豚荻笋春风老，鲈鲙莼丝秋水寒。多少侯门天样阔，算来何似钓船宽。
雪
作者：赵希㯝
朝代：宋
体裁：五言律诗

不是春风柳，因何絮客衫。一云同万里，半夜失千岩。征马寒踪印，饥鸱冻吻缄。江心一片白，知有莫归帆。
句
作者：赵希仿
朝代：宋
体裁：句

芭蕉自作抽书样，不与行人寄短愁。
效王建诗体三首·其一
作者：赵希仿
朝代：宋
体裁：七言绝句

玉钗半落珊瑚枕，金屋低垂翡翠帘。莫唤女医来问病，逢春自是可曾忺。
效王建诗体三首·其三
作者：赵希仿
朝代：宋
体裁：七言绝句

银钉未彻碧纱窗，秋入楼心送断肠。谁念缬花帘不捲，檐前收下玉玎珰。
效王建诗体三首·其二
作者：赵希仿
朝代：宋
体裁：七言绝句

从渠罗袜印香泥，偷乡阶前问柳枝。昨日看郎来系马，杏花亭北立多时。
旴江山寺
作者：赵希仿
朝代：宋
体裁：五言律诗

寺古钟鱼在，林深麋鹿游。乱云从地涌，野水接天流。树老半粘屋，山狂欲入楼。无人话心事，黄叶自吟秋。
点绛唇·又是年时
作者：赵希仿
朝代：宋
体裁：词

又是年时，冷烟寒食梨花院。柳金拖线。一曲珠歌转。翠碧雕梁，风软帘通燕。何须劝。酒豪诗健。逸韵今重见。
止泓亭
作者：赵希发
朝代：宋
体裁：五言绝句

止泓清而明，如彼秋月满。以此观我心，澄源斯近本。
临江仙·天宇泬寥山气肃
作者：赵希囿
朝代：宋
体裁：词

天宇泬寥山气肃，云寒树立无声。读书岩下石纵横。红尘飞不到，溪水自澄清。疏影暗香沙路古，何妨曳杖闲行。巢林冻雀不曾惊。晚钟穿翠霭，来共话平生。
白鹭
作者：赵希崱
朝代：宋
体裁：七言绝句

漠漠江湖自在飞，一身到处占渔矶。稻田水浅鱼能几，莫被泥沙污雪衣。
哭宗兄崇涟
作者：赵希彩
朝代：宋

何事西风恶，天涯拆雁行。灵魂招未得，存稿睹难忘。感德空垂泪，闻哀欲断肠。相思无赖处，暮雨倍凄凉。
哭宗兄崇涟
作者：赵希彩
朝代：宋

何事西风恶，天涯拆雁行。
灵魂招未得，存稿睹难忘。
感德空垂泪，闻哀欲断肠。
相思无頼处，暮雨倍凄凉。
旅中闻笛
作者：赵希彩
朝代：宋

清宵难独寐，谁把曲来讴。
曲裏声声思，离人辗转愁。
旅中闻笛
作者：赵希彩
朝代：宋

清宵难独寐，谁把曲来讴。曲里声声思，离人辗转愁。
题狄梁公白云图
作者：赵希彩
朝代：宋
体裁：五言绝句

怅望登临日，大行山顶头。亲帏何处是，一片白云浮。
霜天晓角·空山木落
作者：赵希明
朝代：宋
体裁：词

空山木落。月淡阑干角。相与羊裘披上，方知道、宦情薄。老来须自觉。酒尊行处乐。疑到碧湾无路，滩声小、橹声薄。
寄广南转运陈学士
作者：赵希昼
朝代：宋
体裁：五言律诗

极望随南斗，迢迢思欲迷。春生桂岭外，人在海门西。残日依山尽，长天向水低。遥知仙馆梦，清夜怯猿啼。
九日怀友
作者：赵希桐
朝代：宋
体裁：七言绝句

江蟹初肥天欲霜，莫云红树写秋光。西风携手登临地，今日黄花两处香。
句
作者：赵希棼
朝代：宋

野屋往来少，春云晴雨多。风雨送迎地，别离多少人。
句·其一
作者：赵希棼
朝代：宋

野屋往来少，春云晴雨多。
句·其二
作者：赵希棼
朝代：宋

风雨送迎地，别离多少人。
沁园春·寿处州吴雨岩
作者：赵希汰
朝代：宋
体裁：词

持节浙东，六十年前，紫阳老师。看粟移七郡，功深到处，棠阴一道，民尚思之。心印亲传，雨岩来括，寅岁幸无庚子饥。仁同视，更备存先具，仓积千斯。青州阴德天知。只此事堪为崧岳祈。与太夫人寿，相看华发，转中书令，长著斑衣。岁岁梅花，樽前索笑，霜月先圆两夜规。称觞了，报春风千里，班觐龙墀。
沁园春·持节浙东
作者：赵希汰
朝代：宋

持节浙东，六十年前，紫阳老师。
看粟移七郡，功深到处，棠阴一道，民尚思之。
心印亲传，雨岩来括，寅岁幸无庚子饥。
仁同视，更备存先具，仓积千斯。
青州阴德天知。
只此事堪为崧岳祈。
与太夫人寿，相看华发，转中书令，长着斑衣。
岁岁梅花，樽前索笑，霜月先圆两夜规。
称觞了，报春风千里，班觐龙墀。
沁园春（寿处州吴雨岩）
作者：赵希汰
朝代：宋

持节淅东，六十年前，紫阳老师。看粟移七郡，功深到处，棠阴一道，民尚思之。心印亲传，雨岩来括，寅岁幸无庚子饥。仁同亲，更备存先具，仓积千斯。
青州阴德天知。只此事堪为崧岳祈。与太夫人寿，相看华发，转中书令，长著斑衣。岁岁梅花，樽前索笑，霜月先圆两夜规。称觞了，报春风千里，班观龙墀。
题云间阁
作者：赵希浚
朝代：宋

昔年严大夫，偶来怨迁谪。
我本麋鹿姿，得此已自适。
乘閒陟上方，□寻唐人石。
岂期当三伏，一天云四幂。
快哉风南来，万籁相呼吸。
雨余禾麻润，是山皆喜色。
一杯倾晚饮，绿瓜间未实。
是非不到耳，休厌山城寂。
树影抹横烟，角声暗落日。
长江去不返，况此百年客。
企首老玉仙，白髮何由摘。
题云间阁
作者：赵希浚
朝代：宋

昔年严大夫，偶来怨迁谪。我本麋鹿姿，得此已自适。乘閒陟上方，□寻唐人石。岂期当三伏，一天云四幂。快哉风南来，万籁相呼吸。雨馀禾麻润，是山皆喜色。一杯倾晚饮，绿瓜间未实。是非不到耳，休厌山城寂。树影抹横烟，角声暗落日。长江去不返，况此百年客。企首老玉仙，白发何由摘。
半山寺有感
作者：赵希淦
朝代：宋

一水波澄接御沟，近城宫柳弄春柔。
乌衣巷裏人何在，白鹭洲前水自流。
千古风流歌舞地，六朝兴废帝王州。
今番不负看山约，他日重来说旧游。
半山寺有感
作者：赵希淦
朝代：宋

一水波澄接御沟，近城宫柳弄春柔。乌衣巷里人何在，白鹭洲前水自流。千古风流歌舞地，六朝兴废帝王州。今番不负看山约，他日重来说旧游。
岑公洞
作者：赵希混
朝代：宋
体裁：七言绝句

自有烟霞护石扉，更深晓色近清晖。岩前老桧吟风处，似请仙翁化鹤归。
大涤洞
作者：赵希焄
朝代：宋

门敲石鼓叩神灵，洞府巉岩杳霭深。直欲九渊惊睡玉，须凭一炷爇香沉。几年曾救桑林旱，今日还书鲁史霖。妙句不妨留大涤，要知栖凤也来吟。谁挽天河响落山，潮声半夜到江干。倒流三峡水何击，捲起千堆雪正寒。想是蛟从其下舞，料应龙在此中蟠。如君大手留吟笔，千古坡诗可并观。
大涤洞·其一
作者：赵希焄
朝代：宋
体裁：七言律诗

门敲石鼓叩神灵，洞府巉岩杳霭深。直欲九渊惊睡玉，须凭一炷爇香沉。几年曾救桑林旱，今日还书鲁史霖。妙句不妨留大涤，要知栖凤也来吟。
大涤洞·其二
作者：赵希焄
朝代：宋
体裁：七言律诗

谁挽天河响落山，潮声半夜到江干。倒流三峡水何击，捲起千堆雪正寒。想是蛟从其下舞，料应龙在此中蟠。如君大手留吟笔，千古坡诗可并观。
山行二绝
作者：赵希玣
朝代：宋

侵晨命仆起随行，滴滴流泉聒耳鸣。遥望君家何处是，白云溪上小桥横。柴门寂寂傍林泉，古木阴森不染烟。阵阵落花铺满径，呼童漫扫夕阳边。
山行二绝·其一
作者：赵希玣
朝代：宋
体裁：七言绝句

侵晨命仆起随行，滴滴流泉聒耳鸣。遥望君家何处是，白云溪上小桥横。
山行二绝·其二
作者：赵希玣
朝代：宋
体裁：七言绝句

柴门寂寂傍林泉，古木阴森不染烟。阵阵落花铺满径，呼童漫扫夕阳边。
南歌子·玉立亭亭树
作者：赵希蓬
朝代：宋
体裁：词

玉立亭亭树，水澌小小池。园林遍地幻珍奇。战罢奇鳞无数、满天飞。云冻风威惨，天低月色微。红绡暖帐浅斟时。那更樽前清韵、听歌儿。
念奴娇
作者：赵希蓬
朝代：宋

功名宝贵，算到头，怎免委沟填壑。曳钓抱琴秋水畔，肯与微官空缚。五亩苍阴，一丘寒碧，说甚凌烟阁。静观物理，从他荣悴开落。任待入谷鸣雏，不须歆艳，免使朝南岳。修竹长松常与伴，更有寒梅堪约，夜且三更，西风万籁，入耳悲猿鹤。从头洗去，更无一点圭角。
念奴娇
作者：赵希蓬
朝代：宋

功名富贵，算到头，怎免委沟填壑。曳钓抱琴秋水畔，肯与微官空缚。五亩苍阴，一丘寒碧，说甚凌烟阁。静观物理，从他荣悴开落。
任待人谷鸣雏，不须歆艳，免使朝南岳。脩竹长松常与伴，更有寒梅堪约。夜且三更，西风万籁，入耳悲猿鹤。从头洗去，更无一点圭角。
念奴娇·功名富贵
作者：赵希蓬
朝代：宋
体裁：词

功名富贵，算到头，怎免委沟填壑。
曳钓抱琴秋水畔，肯与微官空缚。
五亩苍阴，一丘寒碧，说甚凌烟阁。
静观物理，从他荣悴开落。
任待入谷鸣雏，不须歆艳，免使朝南岳。
修竹长松常与伴，更有寒梅堪约。
夜且三更，西风万籁，入耳悲猿鹤。
从头洗去，更无一点圭角。
水调歌头
作者：赵希蓬
朝代：宋

熟见蟠桃几，岁阅大椿千。鞭鸾间出簇拥，仙仗蔼丝弦。落尽纨罗习气，都把诗书酝籍，忧念到闾阎。人物降崧岳，文采焕奎躔。
搏扶摇，游汗漫，气飘然。珠曹莲区区，州县步难淹。鹗荐交腾当路，凤诏飞来伊夕，称寿萃群仙。事业登黄阁，图绘上凌烟。
水调歌头·熟见蟠桃几
作者：赵希蓬
朝代：宋
体裁：词

熟见蟠桃几，岁阅大椿千。鞭鸾间出簇拥，仙仗蔼丝弦。落尽纨罗习气，都把诗书酝籍，忧念到闾阎。人物降崧岳，文采焕奎躔。抟扶摇，游汗漫，气飘然。珠曹莲区区，州县步难淹。鹗荐交腾当路，凤诏飞来伊夕，称寿萃群仙。事业登黄阁，图绘上凌烟。
渔家傲
作者：赵希蓬
朝代：宋

怪见台星离紫极。果然揆左还虚席。明日人间逢七夕。真难得。生贤特也涓良日。饤坐侯鲭人罕识。流璃都把宾筵秩。寿祝乔松谁与敌。珠络绎。樽前一列金钗十。
渔家傲·怪见台星离紫极
作者：赵希蓬
朝代：宋
体裁：词

怪见台星离紫极。果然揆左还虚席。明日人间逢七夕。真难得。生贤特也涓良日。
饤坐侯鲭人罕识。流璃都把宾筵秩。寿祝乔松谁与敌。珠落绎。樽前一列金钗十。
满江红
作者：赵希蓬
朝代：宋

休羡莺花，春富贵、韶光九十。最好是、清秋时候，人间何夕。天上紫云车趣驾，殿中青鸟音传实。正女牛、南极一齐明，光相敌。诗在手，堂趋北。染毫处，池翻黑。看回鸾飞诰，宠封新国。福比箕畴兼备五，寿除彭祖千中一。更好将、大衍数重推，来复日。
满江红
作者：赵希蓬
朝代：宋
体裁：词

干结青铜，根走石、参天古柏。
最好是、苍阴不怕，火云如血。
雪里直疑神物护，雨馀任待霜皮湿。
但只愁、涧底老风烟，无人识。
栋梁用，知难缺。
轮囷辈，俱非匹。
望长松万丈，徂徕山北，一种刚姿雕样劲，共扶大厦翬斯翼。
便作舟、归去也何愁，蓬莱隔。
满江红
作者：赵希蓬
朝代：宋

海阔何人，工剪水、飞花作雪。刚不北、秋高风劲，露凝霜结。遍地直疑琼玉砌，对人恍在珠玑侧。比寻常、万翠与千红，浑然别。梁园内，都休说。蓝关路，堆如积。把行人冻得，头颅如鳖。翡翠帘中杯潋滟，销金帐里姑情息。偶兴来、访戴起山阴，真相忆。
满江红
作者：赵希蓬
朝代：宋

缟兔黔乌，送不了、人间昏晓。问底事、红尘野马，浮生扰扰。万古未来千古往，人生得夫知多少。叹荣华、过眼只须臾，如风扫。
篱下菊，门前柳。身外事，杯中酒。肯教它萧瑟，负持螯手。漠漠江南天万里，白云人望何时到。倚西风、吼彻剑花寒，频搔首。
满江红·七叶蓂开
作者：赵希蓬
朝代：宋
体裁：词

七叶蓂开，正祈巧、穿针时节。织女不骖王母驾，谪生名阅。鹤算七旬书宝箓，鹊桥千丈飞银阙。更玳筵、银烛照红妆，神仙列。歌宛转，莺调舌。番舞袖，风回雪。对寿觞频劝，寿星明洁。今日汉宫千岁药，明年唐殿长生月。问班衣、戏彩是何人，蓝袍客。
满江红·休羡莺花
作者：赵希蓬
朝代：宋
体裁：词

休羡莺花，春富贵、韶光九十。最好是、清秋时候，人间何夕。天上紫云车趣驾，殿中青鸟音传实。正女牛、南极一齐明，光相敌。诗在手，堂趋北。染豪处，池翻黑。看回鸾飞诰，宠封新国。福比箕畴兼备五，寿除彭祖千中一。更好将、大衍数重推，来复日。
满江红·其三
作者：赵希蓬
朝代：宋

七叶蓂开，正祈巧、穿针时节。织女不骖王母驾，谪生名阅。鹤算七旬书宝箓，鹊桥千丈飞银阙。更玳筵、银烛照红妆，神仙列。歌宛转，莺调舌。番舞袖，风回雪。对寿觞频劝，寿星明洁。今日汉宫千岁药，明年唐殿长生月。问斑衣、戏彩是何人，蓝袍客。
满江红·劲节刚姿
作者：赵希蓬
朝代：宋
体裁：词

劲节刚姿，谁与比、岁寒松柏。几度欲、排云呈腹，叩头流血。杜老爱君□谩苦，贾生流涕衣空湿。为国家、子细计安危，渊然识。英雄士，非全阙。东南富，尤难匹。却甘心修好，无心逐北。螳怒空横林影臂，鹰扬不展秋空翼。但只将、南北限藩篱，长江隔。
满江红·干结青铜
作者：赵希蓬
朝代：宋

干结青铜，根走石、参天古柏。最好是、苍阴不怕，火云如血。雪里直疑神物护，雨余任待霜皮湿。但只愁、涧底老风烟，无人识。
栋梁用。知难缺。轮囷辈，俱非匹。望长松万丈，徂徕山北，一种刚姿雕样劲，共扶大厦翚斯翼。便作舟、归去也何愁，蓬莱隔。
满江红·干结青铜
作者：赵希蓬
朝代：宋
体裁：词

干结青铜，根走石、参天古柏。最好是、苍阴不怕，火云如血。雪里直疑神物护，雨馀任待霜皮湿。但只愁、涧底老风烟，无人识。栋梁用，知难缺。轮囷辈，俱非匹。望长松万丈，徂徕山北，一种刚姿雕样劲，共扶大厦翚斯翼。便作舟、归去也何愁，蓬莱隔。
满江红·海阔何人
作者：赵希蓬
朝代：宋
体裁：词

海阔何人，工剪水、飞花作雪。
刚不北、秋高风劲，露凝霜洁。
遍地直疑琼玉砌，对人恍在珠玑侧。
比寻常、万翠与千红，浑然别。
梁园内，都休说。
蓝关路，堆如积。
把行人冻得，头颅如鳌。
翡翠帘中杯潋滟，销金帐里姑情息。
偶兴来、访戴起山阴，真相忆。
满江红·海阔何人
作者：赵希蓬
朝代：宋

海阔何人，工剪水、飞花作雪。刚不北、秋高风劲，露凝霜洁。遍地直疑琼玉砌，对人恍在珠玑侧。比寻常、万翠与千红，浑然别。
梁园内，都休说。蓝关路，堆如积。把行人冻得，头颅如鳖。翡翠帘中杯潋滟，销金帐里姑情息。偶兴来、访戴起山阴，真相忆。
满江红·缟兔黔乌
作者：赵希蓬
朝代：宋
体裁：词

缟兔黔乌，送不了、人间昏晓。
问底事、红尘野马，浮生扰扰。
万古末来千古往，人生得失知多少。
叹荣华、过眼只须臾，如风扫。
篱下菊，门前柳。
身外事，杯中酒。
肯教它萧瑟，负持螯手。
漠漠江南天万里，白云入望何时到。
倚西风、吼彻剑花寒，频搔首。
瑞鹧鸪
作者：赵希蓬
朝代：宋

强将纸帐醉梅化。千劫应知作热沙。梦逐梨云迷去路，曲随杨柳到伊家。
客怀暗遣心头恨，醉眼休将口上夸。清晓酒醒人不见，离愁片片逐飞花。
瑞鹧鸪
作者：赵希蓬
朝代：宋

强将纸帐醉梅花。千劫应知作热沙。梦逐梨云迷去路，曲随杨柳到伊家。客怀暗遣心头恨，醉眼休将口上夸。清晓酒醒人不见，离愁片片逐飞花。把定离觞不肯斟。闻君未醉尽衷情。丁香空结千般恨，柳线难萦一片心。只把文章酬素愿，莫贪歌舞阻归程。凭君试问湘江竹，班是阿谁旧染成。长亭无路对孤斟。自古离家三日情。慷慨要酬平昔志，猖狂休起少年心。兰闺寂寂空回首，松盖亭亭认去程。展转清宵成不寐，巫山有梦几时成。温柔乡里睹春容。无语闲将脚带松。魂梦阳台迷暮雨，丰姿洛浦挹仙风。追陪梅下黄昏路，仿佛槐安富贵宫。旧恨上心空有感，扫除全付一杯中。
瑞鹧鸪
作者：赵希蓬
朝代：宋
体裁：词

把定离觞不肯斟。
闻君未醉尽衷情。
丁香空结千般恨，柳线难萦一片心。
只把文章酧素愿，莫贪歌舞阻归程。
凭君试问湘江竹，班是阿谁旧染成。
瑞鹧鸪·强将纸帐醉梅花
作者：赵希蓬
朝代：宋
体裁：词

强将纸帐醉梅花。千劫应知作热沙。梦逐梨云迷去路，曲随杨柳到伊家。客怀暗遣心头恨，醉眼休将口上夸。清晓酒醒人不见，离愁片片逐飞花。
瑞鹧鸪·把定离觞不肯斟
作者：赵希蓬
朝代：宋
体裁：词

把定离觞不肯斟。闻君未醉尽衷情。丁香空结千般恨，柳线难萦一片心。只把文章酬素愿，莫贪歌舞阻归程。凭君试问湘江竹，班是阿谁旧染成。
瑞鹧鸪·温柔乡里睹春容
作者：赵希蓬
朝代：宋
体裁：词

温柔乡里睹春容。无语闲将脚带松。魂梦阳台迷暮雨，丰姿洛浦挹仙风。追陪梅下黄昏路，仿佛槐安富贵宫。旧恨上心空有感，扫除全付一杯中。
瑞鹧鸪·长亭无路对孤斟
作者：赵希蓬
朝代：宋
体裁：词

长亭无路对孤斟。自古离家三日情。慷慨要酬平昔志，猖狂休起少年心。兰闺寂寂空回首，松盖亭亭认去程。展转清宵成不寐，巫山有梦几时成。
菩萨蛮·何人四座环歌扇
作者：赵希蓬
朝代：宋
体裁：词

何人四座环歌扇。平生有限何曾见。今日忽遭逢，流霞映脸红。此恨凭谁语，梦逐巫山去。对景苦奔波，其如愁思何。
菩萨蛮·慧刀挥处人头落
作者：赵希蓬
朝代：宋
体裁：词

慧刀挥处人头落。虹霓万道冲云脚。灭尽我人心，何劳向外寻。
白莲生火里，法忍无生死。忍辱两皆空，龟毛兔角同。
蝶恋花·昼永无人深院静
作者：赵希蓬
朝代：宋
体裁：词

昼永无人深院静。
一枕春醒，犹未忺临镜。
帘卷新蟾光射影。
连忙掠起蓬松鬓。
对景沉吟嗟没兴。
薄幸不来，空把杯盘饤。
休道妇人多水性。
今宵独自言无定。
霜天晓角
作者：赵希蓬
朝代：宋

枕痕如劚。一线红生肉。睡起娇羞无语，远山坐对横轴。
烧香频祷祝。偷把简儿读。字在那人何在，泪珠飞下蔌蔌。
霜天晓角·枕痕如斫
作者：赵希蓬
朝代：宋
体裁：词

枕痕如斫。一线红生肉。睡起娇羞无语，远山坐对横轴。烧香频祷祝。偷把简儿读。字在那人何在，泪珠飞下蔌蔌。
赋玉岩
作者：赵希融
朝代：宋

君不见陶令门前栽五柳，聊为折腰辞五斗。
归来三径足欢娱，琴书得趣人谁有。
又不见和靖卜筑临西湖，湖山胜景天下无。
至今疏影横斜句，人与梅花共清癯。
古来逸士皆如此，一节纯全能终始。
三叹古风挽莫回，幸有玉岩人足比。
二十余年养浩深，厌居朝市入山林。
此身出处无非道，忧世谁知一寸心。
愧予朱墨尘埃裏，恨不岩前濯清泚。
想象入室芝兰馨，有□清庙遗音美。
闻说当年赠监书，蒲公之见特其粗。
要知命义吾儒事，愿学同游周邵苏。
赋玉岩
作者：赵希融
朝代：宋

君不见陶令门前栽五柳，聊为折腰辞五斗。归来三径足欢娱，琴书得趣人谁有。又不见和靖卜筑临西湖，湖山胜景天下无。至今疏影横斜句，人与梅花共清癯。古来逸士皆如此，一节纯全能终始。三叹古风挽莫回，幸有玉岩人足比。二十馀年养浩深，厌居朝市入山林。此身出处无非道，忧世谁知一寸心。愧予朱墨尘埃里，恨不岩前濯清泚。想象入室芝兰馨，有□清庙遗音美。闻说当年赠监书，蒲公之见特其粗。要知命义吾儒事，愿学同游周邵苏。
万顷田
作者：赵希迈
朝代：宋

万顷平田一望中，独乘瘦马常吟筇。
天连濁雾无非海，地少严寒不类冬。
刺竹满林生似蝟，古榕临水卧如龙。
村家米贱新醅熟，犹及停鞭问老农。
万顷田
作者：赵希迈
朝代：宋
体裁：七言律诗

万顷平田一望中，独乘瘦马当吟筇。天连浊雾无非海，地少严寒不类冬。刺竹满林生似猬，古榕临水卧如龙。村家米贱新醅熟，犹及停鞭问老农。
书山人居
作者：赵希迈
朝代：宋

溪叟山居不计年，半攲茅屋倚云边。竹沟旋引高源水，灌得门前数亩田。
书山人居
作者：赵希迈
朝代：宋

溪叟山居不计年，半欹茅屋倚云边。
竹沟旋引高源水，灌得门前数亩田。
五斗
作者：赵希迈
朝代：宋

五斗驱将五岭来，萧萧老屋枕岩隈。
风高松子和钗落，地暖梅花带叶开。
短鬓吟边从似雪，壮心客裏渐成灰。
官身纵使多尘事，亦许偷闲踏径苔。
五斗
作者：赵希迈
朝代：宋

五斗驱将五岭来，萧萧老屋枕岩隈。风高松子和钗落，地暖梅花带叶开。短鬓吟边从似雪，壮心客里渐成灰。官身纵使多尘事，亦许偷闲踏径苔。
亦文斋竹
作者：赵希迈
朝代：宋
体裁：七言绝句

疏竹墙边笋渐添，况逢数日雨廉纤。粉梢一夜抛寒箨，便有清阴拂短檐。
偶得
作者：赵希迈
朝代：宋
体裁：七言绝句

旧日看山古渡头，村深无马但骑牛。如今身被微官缚，欲要骑牛不自由。
偶得
作者：赵希迈
朝代：宋
体裁：七言律诗

村邑萧条廨屋低，茆墙缺处补荆篱。市添人语当墟日，田捲车筒漫种时。公事偶无封印早，小胥习懒赴衙迟。闲行摸索街头石，寻得前朝一片碑。
八声甘州·寒云飞万里
作者：赵希迈
朝代：宋

寒云飞万里，一番秋、一番搅离怀。
向隋堤跃马，前时柳色，今度蒿莱。
锦缆残香在否，枉被白鸥猜。
千古扬州梦，一觉庭槐。
歌吹竹西难问，拚菊边醉着，吟寄天涯。
任红楼踪迹，茅屋染苍苔。
几伤心、桥东片月，趁夜潮、流恨入秦淮。
潮回处，引西风恨，又渡江来。
八声甘州·竹西怀古
作者：赵希迈
朝代：宋
体裁：词

寒云飞万里，一番秋、一番搅离怀。向隋堤跃马，前时柳色，今度蒿莱。锦缆残香在否，枉被白鸥猜。千古扬州梦，一觉庭槐。歌吹竹西难问，拚菊边醉著，吟寄天涯。任红楼踪迹，茅屋染苍苔。几伤心、桥东片月，趁夜潮、流恨入秦淮。潮回处，引西风恨，又渡江来。
八声甘州（竹西怀古）
作者：赵希迈
朝代：宋

寒云飞万里，一番秋、一番搅离怀。向隋堤跃马，前时柳色，今度蒿莱。锦缆残香在否，枉被白鸥猜。千古扬州梦，一觉庭槐。
歌吹竹西难问，拚菊边醉著，吟寄天涯。任红楼踪迹，茅屋染苍苔。几伤心、桥东片月，趁夜潮、浪恨入秦淮。潮回处，引西风恨，又渡江来。
到贵州
作者：赵希迈
朝代：宋

涉历长亭复短亭，兼旬方抵贵州城。江从白鹭飞边转，云在青山缺处生。家务每因官事废，诗篇多向客途成。耕桑尽自无荣辱，却悔当年事短檠。
到贵州
作者：赵希迈
朝代：宋

涉历长亭復短亭，兼旬方抵贵州城。
江从白鹭飞边转，云在青山缺处生。
家务每因官事废，诗篇多向客途成。
耕桑尽自无荣辱，却悔当年事短檠。
南台徐灵晖徐灵渊皆有作
作者：赵希迈
朝代：宋
体裁：五言律诗

山峭石台平，天低可摘星。岸回分水势，城缺见州形。晓树来孤鹤，春吟忆二灵。客行贪访古，柳下一舟停。
吴中中秋怀瓜庐诸友
作者：赵希迈
朝代：宋
体裁：五言律诗

凉分一半秋，此夜客吴州。无侣共明月，唤僧同倚楼。天虚云气尽，风静桂香浮。遥忆前年醉，狂吟沧海头。
吴中中秋怀瓜庐诸友
作者：赵希迈
朝代：宋

凉分一半秋，此夜客吴州。
无侣共明月，唤醒同倚楼。
天虚云气尽，风静桂香浮。
遥忆前年醉，狂吟沧海头。
夜分
作者：赵希迈
朝代：宋
体裁：五言律诗

夜分天籁寂，谁与共襟期。童子醉眠处，老夫吟苦时。云黏苍藓石，月挂老松枝。一鹤来何处，相从立水湄。
宿溪村书斋
作者：赵希迈
朝代：宋

故人能下榻，为喜客相过。不住夜泉滴，常疑春雨多。风来琴自响，冰合砚难磨。明日还分袂，羁吟谁共哦。
宿溪村书斋
作者：赵希迈
朝代：宋

故人能下榻，为喜客相过。
不住夜泉滴，常疑春雨多。
风来琴自响，冰合砚难磨。
明日还分袂，覊吟谁共哦。
小桃源
作者：赵希迈
朝代：宋

乱崖悬怪木，地胜绝纤尘。曾有升仙者，宁无避世人。湍流因过雨，啼鸟但如春。谁种桃千树，荒碑记不真。
小桃源
作者：赵希迈
朝代：宋

乱崖悬怪木，地胜绝纤尘。
曾有昇仙者，宁无避世人。
湍流因过雨，啼鸟但如春。
谁种桃千树，荒碑记不真。
小泊毗陵西郊即事
作者：赵希迈
朝代：宋

腊尽客萧萧，系船当远郊。冻苔龟曝日，古树鹊营巢。野老扫寒屋，骚人寄午庖。不知何所见，能索近诗抄。
小泊毗陵西郊即事
作者：赵希迈
朝代：宋

腊尽客萧萧，繫船当远郊。
冻苔龟曝日，古树鹊营巢。
野老扫寒屋，骚人寄午庖。
不知何所见，能索近诗抄。
山县
作者：赵希迈
朝代：宋
体裁：七言绝句

山县浑如野客家，游蜂数点趁朝衙。簿书押了无公事，小吏呼来扫落花。
山寺看桃
作者：赵希迈
朝代：宋

无数桃花傍水栽，水边新架佛亭台。
不因桥畔僧相接，只道玄都观裏来。
山寺看桃
作者：赵希迈
朝代：宋

无数桃花傍水栽，水边新架佛亭台。不因桥畔僧相接，只道玄都观里来。
岁杪
作者：赵希迈
朝代：宋

岁杪携家客桂林，乡山万晨楚云深。
瓮留腊水供春酿，梅着寒花伴晚吟。
自笑老来贫不减，谁怜鬓底雪相侵。
俸钱用处清无敌，半打崖碑半买琴。
岁杪
作者：赵希迈
朝代：宋

岁杪携家客桂林，乡山万里楚云深。
瓮留腊水供春酿，梅着寒花伴晚吟。
自笑老来贫不减，谁怜鬓底雪相侵。
俸钱用处清无敌，半打崖碑半买琴。
岁杪
作者：赵希迈
朝代：宋

岁杪携家客桂林，乡山万里楚云深。瓮留腊水供春酿，梅著寒花伴晚吟。自笑老来贫不减，谁怜鬓底雪相侵。俸钱用处清无敌，半打崖碑半买琴。
慧力寺
作者：赵希迈
朝代：宋

出郭无多路，萦回入翠微。水边寒艇泊，松下老僧归。藏古神抄供，亭幽客掩扉。自来还自咏，不觉到斜晖。
慧力寺
作者：赵希迈
朝代：宋

出郭无多路，萦迴入翠微。
水边寒艇泊，松下老僧归。
藏古神抄供，亭幽客掩扉。
自来还自咏，不觉到斜晖。
携家
作者：赵希迈
朝代：宋
体裁：七言律诗

携家经月尚羁程，随处风光似有情。一石峭从平地起，数禽飞入半天鸣。春生草树洲添绿，船载诗人水倍清。晚泊别无消遣处，自酤村酒对花倾。
新夏
作者：赵希迈
朝代：宋
体裁：五言律诗

四月寒犹在，日高常掩扉。纵收风外絮，难暖客中衣。新竹笋多瘦，残梢花最肥。有情双燕子，能认旧巢归。
昆湖夜归
作者：赵希迈
朝代：宋

渡湖归古县，一望水程赊。
月正帆无影，风横浪有花。
寒更知戍屋，野火是渔家。
拟待春洲暖，重来採荻芽。
昆湖夜归
作者：赵希迈
朝代：宋
体裁：五言律诗

渡湖归古县，一望水程赊。月正帆无影，风横浪有花。寒更知戍屋，野火是渔家。拟待春洲暖，重来采荻芽。
晚立池上
作者：赵希迈
朝代：宋

身与沙鸥一样闲，每来池上独凭阑。
药苗得雨侵苔绿，楮实逢秋似荔丹。
酒欠好怀狂饮少，诗因多病苦思难。
虚廊日晚人稀到，风约晴蜓泊钓竿。
晚立池上
作者：赵希迈
朝代：宋
体裁：七言律诗

身与沙鸥一样闲，每来池上独凭阑。药苗得雨侵苔绿，楮实逢秋似荔丹。酒欠好怀狂饮少，诗因多病苦思难。虚廊日晚人稀到，风约蜻蜓泊钓竿。
杨妃井
作者：赵希迈
朝代：宋
体裁：七言绝句

妃子当年井尚存，谁栽石塔向云根。春泉不洗开元恨，空与黥儿洗字痕。
梧梅渡
作者：赵希迈
朝代：宋

郁郁栖凤枝，青青止渴林。
两树交江濆，数为十亩阴。
朱光灿万宇，唤渡人烦襟。
一憩爽乌匼，方知树德心。
嘉哉建安子，繁衍徵在今。
梧梅渡
作者：赵希迈
朝代：宋

郁郁栖凤枝，青青止渴林。两树交江濆，敷为十亩阴。朱光灿万宇，唤渡人烦襟。一憩爽乌匼，方知树德心。嘉哉建安子，繁衍徵在今。
梧梅渡
作者：赵希迈
朝代：宋

鬰鬰栖凤枝，青青止渴林。
两树交江濆，敷为十亩阴。
朱光灿万宇，唤渡人烦襟。
一憇爽乌匼，方知树德心。
嘉哉建安子，繁衍征在今。
次昭城
作者：赵希迈
朝代：宋

郡小人烟密，来游契所闻。
城因山势筑，江向庙头分。
冻苇声如雨，春泉气似云。
梅公堂上酒，客裏易成醺。
次昭城
作者：赵希迈
朝代：宋

郡小人烟密，来游契所闻。城因山势筑，江向庙头分。冻苇声如雨，春泉气似云。梅公堂上酒，客里易成醺。
汀畔
作者：赵希迈
朝代：宋

墅梅汀畔客帆过，岁晚天南气候和。江合湘漓流水急，山藏洞壑吐云多。村家酿酒连醅浊，小吏抄诗觉字讹。几点白鸥清似画，对人飞下泊寒莎。
汀畔
作者：赵希迈
朝代：宋

墅梅汀畔客帆过，岁晚天南气候和。
江合湘灕流水急，山藏洞壑吐云多。
村家酿酒连醅浊，小吏抄诗觉字讹。
几点白鸥清似画，对人飞下泊寒莎。
涌金汤
作者：赵希迈
朝代：宋

官与民间一样贫，空流江水净如银。谁将山里閒田地，唤作黄金误世人。
涌金汤
作者：赵希迈
朝代：宋

官与民间一样贫，空流江水凈如银。
谁将山裏閒田地，唤作黄金误世人。
深村
作者：赵希迈
朝代：宋
体裁：五言律诗

道傍无驿舍，投宿向深村。閒唤邻翁语，翛然古意存。半篱花隔水，数亩竹当门。传说冈头树，时留虎爪痕。
渔人
作者：赵希迈
朝代：宋

问利问名总不知，生涯付与一轮丝。
四时风月俱还我，万顷烟波说向谁。
霁后短簑和笠晒，醉来长笛倚篷吹。
此怀惟有诗人识，除却诗人只楚词。
渔人
作者：赵希迈
朝代：宋

问利问名总不知，生涯付与一轮丝。四时风月俱还我，万顷烟波说向谁。霁后短蓑和笠晒，醉来长笛倚篷吹。此怀惟有诗人识，除却诗人只楚词。
满江红
作者：赵希迈
朝代：宋

三十年前，爱买剑、买书买画。凡几度、诗坛争敌，酒兵取霸。春色秋光如可买，钱慳也不曾论价。任粗豪、争肯放头低，诸公下。今老大，空嗟呀。思往事，还惊诧。是和非未说，此心先怕。万事全将飞雪看，一间且问苍天借。乐馀龄、泉石在膏肓，吾非诈。
满江红·三十年前
作者：赵希迈
朝代：宋
体裁：词

三十年前，爱买剑、买书买画。凡几度、诗坛争敌，酒兵取霸。春色秋光如可买，钱悭也不曾论价。任粗豪、争肯放头低，诸公下。今老大，空嗟讶。思往事，还惊诧。是和非未说，此心先怕。万事全将飞雪看，一闲且问苍天借。乐馀龄、泉石在膏肓，吾非诈。
潇湘寺
作者：赵希迈
朝代：宋

古刹枕潇湘，闲吟步墅廊。藓封岩石老，松落井泉香。采蜜蜂归晚，赴斋雀亦忙。主僧同里社，十岁已离乡。
潇湘寺
作者：赵希迈
朝代：宋

古剎枕潇湘，闲吟步墅廊。
藓封岩石老，松落井泉香。
采蜜蜂归晚，赴斋雀亦忙。
主僧同里社，十岁已离乡。
玉川煎茗图
作者：赵希迈
朝代：宋

一卷残书自课儿，攲斜茅屋任风吹。阶头石鼎煎茶熟，还咏当时月蚀诗。
玉川煎茗图
作者：赵希迈
朝代：宋

一卷残书自课儿，欹斜茅屋任风吹。
阶头石鼎煎茶熟，还咏当时月蚀诗。
王生山水歌
作者：赵希迈
朝代：宋

范宽山头李成树，百年二老皆仙去。如今尺素留人间，纵有千金无博处。后人笔底工一家，声价随可喧中华。王君二妙聚一手，参以吟思游天涯。万里江山才数幅，东抹西涂意先足。苍梢癞石相参差，风雨烟云在羁束。近时目贱耳反真，画图重旧不重新。名家翰墨未必贵，尘渍赝本翻为珍。君提健笔来海外，山若玉簪江为带。朝昏变态焉可穷，笔未铺张心已会。岭南游者多诗人，见君作画应怜君。求我新诗写君画，终使李范声名分。
王生山水歌
作者：赵希迈
朝代：宋

范宽山头李成树，百年二老皆仙去。
如今尺素留人间，纵有千金无博处。
后人笔底工一家，声价随可喧中华。
王君二妙聚一手，参以吟思游天涯。
万里江山纔数幅，东抹西涂意先足。
苍梢癞石相参差，风雨烟云在覊束。
近时目贱耳反真，画图重旧不重新。
名家翰墨未必贵，尘渍贋本翻为珍。
君提健笔来海外，山若玉簪江为带。
朝昏变态焉可穷，笔未铺张心已会。
岭南游者多诗人，见君作画应怜君。
求我新诗写君画，终使李范声名分。
琴川精舍寄城中友人
作者：赵希迈
朝代：宋

客来僧已去，古屋静萧萧。敲石引松火，对花悬酒瓢。窗棂寒背日，柱础润通潮。君肯过幽寂，水程才隔宵。
琴川精舍寄城中友人
作者：赵希迈
朝代：宋

客来僧已去，古屋静萧萧。
敲石引松火，对花悬酒瓢。
窗棂寒背日，柱礎润通潮。
君肯过幽寂，水程才隔宵。
琴川精舍寄城中友人
作者：赵希迈
朝代：宋

客来僧已去，古屋静萧萧。
敲石引松火，对花悬酒瓢。
窗櫺寒背日，柱础润通潮。
君肯过幽寂，水程纔隔宵。
白鹤关
作者：赵希迈
朝代：宋

危亭石作关，假道一跻攀。
白鹤何年去，青松尽日閒。
坐时闻远水，望处小他山。
衲子云衣厚，寒犹宿此间。
真娘墓
作者：赵希迈
朝代：宋

松林际晚鹤飞回，一片荒碑卧草莱。
颜色不随尘土化，润边犹有野棠开。
真娘墓
作者：赵希迈
朝代：宋
体裁：七言绝句

松林际晚鹤飞回，一片荒碑卧草莱。颜色不随尘土化，涧边犹有野棠开。
秋风
作者：赵希迈
朝代：宋
体裁：七言律诗

纵使秋风满道间，炎州且任客衣单。马行峻岭如云度，鹭立枯楂似画看。问尽地名犹跋涉，忽收家信喜平安。渡头沽得茅柴酒，尽可吟边作醉颜。
老叟
作者：赵希迈
朝代：宋

鬓发如霜心未灰，尚营活计待将来。岭头尽日敲松子，犹向山园空处栽。
老叟
作者：赵希迈
朝代：宋

鬓髮如霜心未灰，尚营活计待将来。
岭头尽日敲松子，犹向山园空处栽。
芜
作者：赵希迈
朝代：宋
体裁：五言律诗

数间吟屋就，谢尔肯相依。巢稳迎人语，身轻掠水飞。漂流皆是客，来去两忘机。何事抛珠箔，欣然恋竹扉。
蛙
作者：赵希迈
朝代：宋

閒池草色青，蝌蚪自滋生。尚觉窥天小，何因妒月明。通宵成乐部，过雨杂棋声。静者心无役，从君取意鸣。
蛙
作者：赵希迈
朝代：宋

閒池草色青，蝌蚪自滋生。
尚觉窥天小，何因妬月明。
通宵成乐部，过雨杂棋声。
静者心无役，从君取意鸣。
西风
作者：赵希迈
朝代：宋
体裁：七言绝句

西风溪上雨初收，数叶新红点树头。白鹭作成秋景致，背人飞过蓼花洲。
赠刘隠居
作者：赵希迈
朝代：宋
体裁：五言律诗

幽居杂岭云，清过晋时人。学苦常如病，家和不见贫。雪消崖溜急，春近烧痕新。寒烛半明灭，通宵语意真。
赠沈兢
作者：赵希迈
朝代：宋

僦居初不恶，门巷接溪湾。
有谱曾评菊，无钱可买山。
吟驱生计拙，愁积鬓毛斑。
远示诸名作，閒题馹寄还。
赠沈兢
作者：赵希迈
朝代：宋
体裁：五言律诗

僦居初不恶，门巷接溪湾。有谱曾评菊，无钱可买山。吟驱生计拙，愁积鬓毛斑。远示诸名作，閒题驲寄还。
路转
作者：赵希迈
朝代：宋
体裁：七言绝句

路转枫林积叶深，秋塘涨水绿沉沉。沙鸥却似曾相识，独立莎汀伴醉吟。
酬陈校书见寄
作者：赵希迈
朝代：宋
体裁：五言律诗

日长松院静，孤坐对残编。雨久波平岸，山高烧接天。春酲茶可解，诗病药难痊。独喜君清政，南中客共传。
雪夜吟竹屋因约友人明日登楚台
作者：赵希迈
朝代：宋
体裁：七言律诗

只许吟踪向此来，径无吟屐损苍苔。雪明霜树清于月，人涤茶瓯瘦似梅。古瓦旋磨成砚璞，腐桐新琢作琴材。晓晴不管寒侵骨，儗看湘山上楚台。
雪夜吟竹屋因约友人明日登楚台
作者：赵希迈
朝代：宋

只许吟踪向此来，迳无吟屐损苍苔。
雪明霜树清於月，人涤茶瓯瘦似梅。
古瓦旋磨成砚璞，腐桐新琢作琴材。
晓晴不管寒侵青，似看湘山上楚台。
黄姚滩
作者：赵希迈
朝代：宋

数客同吟棹，羁怀得少宽。
山晴平眺远，滩涩泝流难。
饥鹊窥茶鼎，游鱼识钓竿。
天南风土别，晚岁未全寒。
黄姚滩
作者：赵希迈
朝代：宋

数客同吟棹，羁怀得少宽。山晴平眺远，滩涩溯流难。饥鹊窥茶鼎，游鱼识钓竿。天南风土别，晚岁未全寒。
黄姚滩
作者：赵希迈
朝代：宋

数客同吟棹，覊怀得少宽。
山晴平眺远，滩涩泝流难。
饥鹊窥茶鼎，游鱼识钓竿。
天南风土别，晚岁未全寒。
九日舟中
作者：赵希逢
朝代：宋
体裁：五言律诗

倦客逢萸节，生涯寄叶舟。穷途危不顾，飞棹去难留。旧菊重阳日，寒芦两岸秋。多情惟破帽，犹恋老人头。
书堂遇雨
作者：赵希逢
朝代：宋

急风吹不散，肤寸起云层。
覆手檐如泻，寒心溜莫承。
雷轰天上鼓，电掣眼前灯。
掩卷兴深省，书声息口滕。
书堂遇雨
作者：赵希逢
朝代：宋

急风吹不散，肤寸起云层。覆手檐如泻，寒心霤莫承。雷轰天上鼓，电掣眼前灯。掩卷兴深省，书声息口滕。
初夏
作者：赵希逢
朝代：宋

绿暗红稀四月天，榆钱铺径撒青毡。
雨肥渴动羹梅兴，风暖香传餠麦鲜。
解愠更无琴可续，纳凉徒有句堪联。
看看河朔相追逐，避暑忘形到酒边。
初夏
作者：赵希逢
朝代：宋

绿暗红稀四月天，榆钱铺径撒青毡。雨肥渴动羹梅兴，风暖香传饼麦鲜。解愠更无琴可续，纳凉徒有句堪联。看看河朔相追逐，避暑忘形到酒边。
和三衢道中
作者：赵希逢
朝代：宋
体裁：七言律诗

飘飘兴动酒家帘，身世都拚醉大千。愁逐梦魂回夜半，思随诗句到天边。再兴炎祚诸公力，一线桐江万古贤。何日洗心来伴此，不须别办买山钱。
和不祷
作者：赵希逢
朝代：宋

艰难险阻谩曾经，有惠终输有福人。邈尔大钧休致问，澹然方寸自能神。早知造物难侥倖，何似虚怀任屈伸。但看四时周复始，几曾雪后不回春。
和不祷
作者：赵希逢
朝代：宋

艰难险阻谩曾经，有惠终输有福人。
邈尔大钧休致问，澹然方寸自能神。
早知造物难侥倖，何似虚怀任屈伸。
但看四时周復始，几曾雪后不回春。
和临清阁
作者：赵希逢
朝代：宋
体裁：七言律诗

蔬羹相对泼油葱，无事依僧万虑空。强拾放心看语录，肯将老眼犯尘红。本来无物台非镜，会得何心幡动风。料想临清高阁上，超然不与俗人同。
和九日溪楼远望
作者：赵希逢
朝代：宋

明时月与日俱阳，君子如何谪远方。青眼相看惟旧菊，白衣不至谩空觞。横秋过雁书晴碧，薄暮屯云带夕黄。独倚危栏闲著句，惭无五字比韦郎。
和九日溪楼远望
作者：赵希逢
朝代：宋

明时月与日俱阳，君子如何谪远方。
青眼相看惟旧菊，白衣不至谩空觞。
横秋过鴈书晴碧，薄暮屯云带夕黄。
独倚危栏闲着句，惭无五字比韦郎。
和买盆池莲
作者：赵希逢
朝代：宋
体裁：七言绝句

终日欢陪解语莲，浮花欲比价相千。不须更买盆池景，寂寞无言涴眼前。
和借景楼
作者：赵希逢
朝代：宋
体裁：五言律诗

静夜延孤月，清觞酌九霞。歌声传皓齿，悲思类鸣笳。窃听酤楼管，真成献佛花。无端恼狂客，酒兴满天涯。
和倪尚书生祠
作者：赵希逢
朝代：宋

风流酝藉绝绚都，鍊得身形似鹤癯。要为阎闾伸郁抑，促教松菊就荒芜。贪残安得市中虎，恩爱由遗屋上乌。不识在朝共尔位，用心皆似若人无。
和倪尚书生祠
作者：赵希逢
朝代：宋

风流醖藉绝绚都，炼得身形似鹤癯。
要为阎闾伸鬰抑，促教松菊就荒芜。
贪残安得市中虎，恩爱由遗屋上乌。
不识在朝共尔位，用心皆似若人无。
和再还建上旧店
作者：赵希逢
朝代：宋
体裁：七言绝句

枉将荆棘满园栽，不放阳和一点回。何事成阴种桃李，相逢一笑看春来。
和别馆即事
作者：赵希逢
朝代：宋

溪摇日色远生光，飞絮随风上下狂。
缬间群花连野发，锦添稚笋满林香。
斜阳落尽千山晚，带月归来一苇航。
老矣追懽非我事，效颦子美访黄娘。
和别馆即事
作者：赵希逢
朝代：宋

溪摇日色远生光，飞絮随风上下狂。缬间群花连野发，锦添稚笋满林香。斜阳落尽千山晚，带月归来一苇航。老矣追欢非我事，效颦子美访黄娘。
和午枕
作者：赵希逢
朝代：宋

遣怀无日不持杯，何事愁肠未肯开。堪叹人生真似梦，黄粱不梦又蒿莱。春酲未析眼慵开，困卧藤床隐腹雷。陪笑不容掀幌问，一鸡啼午自惊回。
和午枕·其一
作者：赵希逢
朝代：宋

遣怀无日不持杯，何事愁肠未肯开。堪叹人生真似梦，黄粱不梦又蒿莱。
和午枕·其一
作者：赵希逢
朝代：宋

遣怀无日不持杯，何事愁肠未肯开。
堪嘆人生真似梦，黄粱不梦又蒿莱。
和午枕·其二
作者：赵希逢
朝代：宋

春酲未析眼慵开，困卧藤床隐腹雷。陪笑不容掀幌问，一鸡啼午自惊回。
和午枕·其二
作者：赵希逢
朝代：宋

春酲未析眼慵开，困卧藤床隠腹雷。
陪笑不容掀幌问，一鸡啼午自惊回。
和南剑水阁
作者：赵希逢
朝代：宋
体裁：七言律诗

莫把铅刀比莫邪，匣藏文采锁烟霞。可怜建水踪犹梗，因忆洛阳酒与花。寸念空劳驰北阙，真经早合诵南华。几回魂断云山外，一掬乡心未到家。
和南浦客邸
作者：赵希逢
朝代：宋
体裁：五言律诗

路滑山边石，滩浑水底沙。晓风动银烛，夜漏滴檐花。身伴灯为客，心随梦到家。顽云痴未散，合唤阿香车。
和南浦水阁
作者：赵希逢
朝代：宋

受风蓬鬓三千丈，何日金钗十二行。逆旅相逢成白眼，可怜空学捧心妆。
和南浦水阁
作者：赵希逢
朝代：宋

受风蓬鬓三千丈，何日金钗十二行。
逆旅相逢成白眼，可怜空学捧心粧。
和双桂堂
作者：赵希逢
朝代：宋

排云直上叫天门，路入蟾宫不问人。
缥缈飞梯高着步，广寒有殿四无邻。
天香飘泛非凡境，仙桂栽培今几春。
拟欲和根都拔取，有辞还恐到严宸。
和双桂堂
作者：赵希逢
朝代：宋

排云直上叫天门，路入蟾宫不问人。缥缈飞梯高著步，广寒有殿四无邻。天香飘泛非凡境，仙桂栽培今几春。拟欲和根都拔取，有辞还恐到严宸。
和夜读离骚
作者：赵希逢
朝代：宋
体裁：七言律诗

孤忠烈日与秋霜，千古英魂在水央。掩卷长吁悲往事，挑灯痛饮坐寒窗。始终与国当同戚，愤抑沉身亦近狂。狼跋等诗今可覆，怡然意味最深长。
和头巾
作者：赵希逢
朝代：宋

休言抱道更怀才，大叫天门云欲排。
独自一冠犹屡变，事几何以御方来。
和头巾
作者：赵希逢
朝代：宋

休言抱道更怀才，大叫天门云欲排。独自一冠犹屡变，事几何以禦方来。
和套筒
作者：赵希逢
朝代：宋
体裁：七言律诗

长鸣谁敢扼吾咽，掉臂天门不受牵。岂是转喉能触讳，自缘贼柳欲为圈。几回怒起横长剑，何日归来老数椽。林下也休惊曲木，一般安分赛当钱。
和宁川冷渡
作者：赵希逢
朝代：宋
体裁：七言绝句

解鞍饱有山林兴，入耳都无市井声。一榻萧然谁是伴，琴樽相对太清生。
和容膝
作者：赵希逢
朝代：宋

□□□常裕，看书日易消。乾坤同广大，风雨任飘摇。坐□□穿榻，安然免折腰。奴颜羞俗辈，华屋插云遥。
和容膝
作者：赵希逢
朝代：宋

□□□常裕，看书日易消。
干坤同广大，风雨任飘摇。
坐□□穿榻，安然免折腰。
奴颜羞俗辈，华屋插云遥。
和寄两庠同舍
作者：赵希逢
朝代：宋
体裁：七言律诗

早欲排云扣帝阍，可怜驹隙过青春。文章未必劣班马，人物直疑分广闽。夜对短檠空抱恨，日愁破甑暗生尘。山间江上风和月，令眼傍观却笑人。
和寄仵判院八首
作者：赵希逢
朝代：宋

望君如在碧云间，逸驾飘飘不可攀。何日得陪鸡犬去，仙泉好共饮丹蛮。便教老眼怎昏花，书债如何也不赊。更有一般春枕梦，合眸便到故人家。宝笈琼函世不传，感君重诺订金千。相应未值南来雁，谓戏前言断不然。古壁伤情忆旧题，连天芳草望空迷。沉吟此意向谁说，合尽碧云日又西。发于事业见于词，君昔相期舍我谁。何事至今犹一旅，几回无语发深思。琴樽畴昔记追随，富贵休教贫贱离。一日相思时十二，无书独可可无诗。好问君王觅镜湖，含丹照白伴潇疏。玄中得趣浑闲事，只恐故人难得书。囷踬真成失水螭，震雷惊起在何时。而今且向书窗下，夜对寒灯读楚词。
和寄仵判院八首·其一
作者：赵希逢
朝代：宋
体裁：七言绝句

望君如在碧云间，逸驾飘飘不可攀。何日得陪鸡犬去，仙泉好共饮丹蛮。
和寄仵判院八首·其七
作者：赵希逢
朝代：宋

好问君王觅镜湖，含丹照白伴潇疎。
玄中得趣浑闲事，只恐故人难得书。
和寄仵判院八首·其七
作者：赵希逢
朝代：宋

好问君王觅镜湖，含丹照白伴潇疏。玄中得趣浑闲事，只恐故人难得书。
和寄仵判院八首·其三
作者：赵希逢
朝代：宋

宝笈琼函世不传，感君重诺订金千。相应未值南来雁，谓戏前言断不然。
和寄仵判院八首·其三
作者：赵希逢
朝代：宋

宝笈琼函世不传，感君重诺订金千。
相应未值南来鴈，谓戏前言断不然。
和寄仵判院八首·其二
作者：赵希逢
朝代：宋
体裁：七言绝句

便教老眼怎昏花，书债如何也不赊。更有一般春枕梦，合眸便到故人家。
和寄仵判院八首·其五
作者：赵希逢
朝代：宋
体裁：七言绝句

发于事业见于词，君昔相期舍我谁。何事至今犹一旅，几回无语发深思。
和寄仵判院八首·其八
作者：赵希逢
朝代：宋
体裁：七言绝句

囷踬真成失水螭，震雷惊起在何时。而今且向书窗下，夜对寒灯读楚词。
和寄仵判院八首·其六
作者：赵希逢
朝代：宋
体裁：七言绝句

琴樽畴昔记追随，富贵休教贫贱离。一日相思时十二，无书独可可无诗。
和寄仵判院八首·其四
作者：赵希逢
朝代：宋
体裁：七言绝句

古壁伤情忆旧题，连天芳草望空迷。沉吟此意向谁说，合尽碧云日又西。
和寄刘浩然
作者：赵希逢
朝代：宋

缘空宝镜一轮新，何处纤云更敢侵。四望孤城连远塞，几声哀杵间寒砧。月明飞鹊无依地，夜静征鸿有过音。报国寸心空耿耿，可怜鬓发已侵寻。
和寄刘浩然
作者：赵希逢
朝代：宋

缘空宝镜一轮新，何处纤云更敢侵。
四望孤城连远塞，几声哀杵间寒砧。
月明飞鹊无依地，夜静征鸿有过音。
报国寸心空耿耿，可怜鬓髮已侵寻。
和寄卢进士
作者：赵希逢
朝代：宋

珊瑚文采烂银鈎，挟策相期汗漫游。
世路商盘更周诰，旅亭楚尾望吴头。
新诗聊写别来况，过鴈俄惊客裏秋。
魂梦也知飞不到，夜长赢得数更筹。
和寄卢进士
作者：赵希逢
朝代：宋

珊瑚文采烂银钩，挟策相期汗漫游。世路商盘更周诰，旅亭楚尾望吴头。新诗聊写别来况，过雁俄惊客里秋。魂梦也知飞不到，夜长赢得数更筹。
和寄大庚郭县尉
作者：赵希逢
朝代：宋

缠腰跨飞鹤，不须上扬州。
直欲抟扶摇，相从汗漫游。
得意广寒宫，阔步玉京楼。
迤逦叫阊阖，借阶献前筹。
骐骥千里志，縻首成淹留。
少年灯火眼，眵昏岁几周。
汉庭赊策对，唐匦空书投。
抗言不畏避，视死等嬉游。
想应初堕地，早已气食牛。
慨然大勇闻，肯以小怯羞。
一第真分内，谈笑期封侯。
可惜刚比铁，不能曲如鈎。
转喉成触讳，身作治世囚。
祸福若自取，行止非人由。
飘零靡底定，踪迹萍梗犹。
虽然遇坎止，未始随波流。
相看得同志，有酒共解忧。
议论发耿耿，正谊不利谋。
仕路几阅人，来往一置邮。
直须早回首，谁能沉復浮。
管见颇自是，君其首肯不。
江上与山间，风月无人收。
不妨为管领，巾车更孤舟。
但得免忧辱，外此復何求。
和寄大庚郭县尉
作者：赵希逢
朝代：宋

缠腰跨飞鹤，不须上扬州。直欲抟扶摇，相从汗漫游。得意广寒宫，阔步玉京楼。迤逦叫阊阖，借阶献前筹。骐骥千里志，縻首成淹留。少年灯火眼，眵昏岁几周。汉庭赊策对，唐匦空书投。抗言不畏避，视死等嬉游。想应初堕地，早已气食牛。慨然大勇闻，肯以小怯羞。一第真分内，谈笑期封侯。可惜刚比铁，不能曲如钩。转喉成触讳，身作治世囚。祸福若自取，行止非人由。飘零靡底定，踪迹萍梗犹。虽然遇坎止，未始随波流。相看得同志，有酒共解忧。议论发耿耿，正谊不利谋。仕路几阅人，来往一置邮。直须早回首，谁能沉复浮。管见颇自是，君其首肯不。江上与山间，风月无人收。不妨为管领，巾车更孤舟。但得免忧辱，外此复何求。
和寄宗上人
作者：赵希逢
朝代：宋

早欲投闲林下坐，苦无度牒与袈裟。
在家偿若谢灵运，薄酒须知也胜茶。
和寄宗上人
作者：赵希逢
朝代：宋
体裁：七言绝句

早欲投闲林下坐，苦无度牒与袈裟。在家傥若谢灵运，薄酒须知也胜茶。
和寄小王徐子晋
作者：赵希逢
朝代：宋

南溟未击水三千，涸辙心难一息安。
拟向伊吾驰马武，併于易水吊燕丹。
拳拳空自鼓齐瑟，落落真成适越冠。
半世辛勤成底事，星星鬓髮渐成皤。
和寄小王徐子晋
作者：赵希逢
朝代：宋

南溟未击水三千，涸辙心难一息安。拟向伊吾驰马武，并于易水吊燕丹。拳拳空自鼓齐瑟，落落真成适越冠。半世辛勤成底事，星星鬓发渐成皤。
和寄敬甫叶兄
作者：赵希逢
朝代：宋

读史感忠义，掩卷暗夺魄。痛哭治安书，骨梗贤良策。表表汉唐间，相望继履舄。古今立人朝，委质几千百。谁能抗切直，反或事便僻。居然习成风，未易一二责。间气萃贾刘，言可行蛮貊。首足叹倒悬，夷夏正疆埸。建侯选左右，一一为区画。耻欲洗元和，长鸣奋羽翮。惧稔萧墙祸，抗论不容释。迨今忠谠言，日星辉简册。不间加奖纳，方且被放谪。身或死异土，雾雨暗孤驿。时君听未洪，天公眼亦白。三叹动耿耿，一笑空哑哑。慷慨士岂无，君门九重隔。自惟幼所学，早已声猷藉。几载事辛勤，半生困行役。杨朱正泣歧，宣室未前席。抑郁叹不平，拟吊湘水碧。堪叹失东隅，谁能走南陌。只恐搜遗贤，诏且下旦夕。看看辞雾隐，廪廪升云圛。抟风九万里，参天二千尺。不容豹管窥，岂复鱼肆索。熟道试驱驰，初心粗慰怿。为国知自效，于己未敢益。夷险随所遭，难易本何择。期使犬戎清，愿放鲂尾赤。君父戴天仇，生死两不易。收还旧物归，岂学孤注掷。寿域开远迩，阳春布德泽。却当访赤松，不必效许伯。扁舟五湖间，回首谢戋帛。明哲保此身，时论免捍格。江上与山间，风月几万石。管领得自由，超然傲今昔。荣达付无心，俯仰任陈迹。作诗寄此怀，想非暗投璧。
和寄敬甫叶兄
作者：赵希逢
朝代：宋

读史感忠义，掩卷暗夺魄。
痛哭治安书，骨梗贤良策。
表表汉唐间，相望继履舄。
古今立人朝，委质几千百。
谁能抗切直，反或事便僻。
居然习成风，未易一二责。
间气萃贾刘，言可行蛮貊。
首足叹倒悬，夷夏正疆埸。
建侯选左右，一一为区画。
耻欲洗元和，长鸣奋羽翮。
惧稔萧墙祸，抗论不容释。
迨今忠谠言，日星辉简册。
不间加奬纳，方且被放谪。
身或死异土，雾雨暗孤驿。
时君听未洪，天公眼亦白。
三叹动耿耿，一笑空哑哑。
慷慨士岂无，君门九重隔。
自惟幼所学，早已声猷藉。
几载事辛勤，半生困行役。
杨朱正泣歧，宣室未前席。
抑鬰嘆不平，拟吊湘水碧。
堪嘆失东隅，谁能走南陌。
只恐搜遗贤，诏且下旦夕。
看看辞雾隠，廪廪升云圛。
抟风九万里，参天二千尺。
不容豹管窥，岂復鱼肆索。
熟道试驱驰，初心粗慰怿。
为国知自效，于己未敢益。
夷险随所遭，难易本何择。
期使犬戎清，愿放鲂尾赤。
君父戴天仇，生死两不易。
收还旧物归，岂学孤注掷。
寿域开远迩，阳春布德泽。
却当访赤松，不必效许伯。
扁舟五湖间，回首谢戋帛。
明哲保此身，时论免扞格。
江上与山间，风月几万石。
管领得自由，超然傲今昔。
荣达付无心，俯仰任陈迹。
作诗寄此怀，想非暗投璧。
和寄江子岗
作者：赵希逢
朝代：宋

间关踏尽几重岗，去国悠悠路更长。别后三秋惊岁月，潇然一旅惯风霜。属厌茶味能消闷，搜搅书肠觉有香。过雁怀人空矫首，草书未暇事应忙。
和寄江子岗
作者：赵希逢
朝代：宋

间关踏尽几重岗，去国悠悠路更长。
别后三秋惊岁月，潇然一旅惯风霜。
属厌茶味能消闷，搜搅书肠觉有香。
过鴈怀人空矫首，草书未暇事应忙。
和寄王五四将仕
作者：赵希逢
朝代：宋

书诈谁知诬子孟，奏陈直欲动山涛。下机终不疑曾子，二主其明真察毫。帝业未成三尺剑，老人先授一编书。遭时若与留侯异，蓑笠江湖亦可渔。
和寄王五四将仕·其一
作者：赵希逢
朝代：宋
体裁：七言绝句

书诈谁知诬子孟，奏陈直欲动山涛。下机终不疑曾子，二主其明真察毫。
和寄王五四将仕·其二
作者：赵希逢
朝代：宋

帝业未成三尺剑，老人先授一编书。
遭时若与留侯异，簑笠江湖亦可渔。
和寄王五四将仕·其二
作者：赵希逢
朝代：宋

帝业未成三尺剑，老人先授一编书。遭时若与留侯异，蓑笠江湖亦可渔。
和寄王士贵
作者：赵希逢
朝代：宋
体裁：七言律诗

又逢南浦草生春，独咏江东日暮云。樽俎从容成感旧，鼎茵安否莫知君。寸心终夕驰千里，一见他时胜百闻。欲到小峰身不羽，此情脉脉倩诗云。
和寄王清之
作者：赵希逢
朝代：宋
体裁：七言律诗

奔驰造物实为之，何日连镳共赋归。有梦凭谁为递到，举头恨肉不能飞。公门胡靳栽桃李，治世谁甘采蕨薇。忍死初心终不负，愿驱风鹤捷淮淝。
和寄王谓夫
作者：赵希逢
朝代：宋
体裁：七言律诗

才智当于缓急观，孤忠岂愿效逢干。几多长技当施错，千万和谋莫主韩。便好多方收俊杰，忍教左衽溷衣冠。直须扫穴犁庭后，放马山阳脚始酸。
和寄苕溪故人
作者：赵希逢
朝代：宋

抟砂聚散易西东，览镜颜非旧日红。千里雁邮成杳杳，百年驹隙去匆匆。暮云杜忆谪仙子，夜雪王思安道公。蚕室史迁非有罪，从来文士例多穷。
和寄苕溪故人
作者：赵希逢
朝代：宋

抟砂聚散易西东，览镜颜非旧日红。
千里鴈邮成杳杳，百年驹隙去匆匆。
暮云杜忆谪仙子，夜雪王思安道公。
蚕室史迁非有罪，从来文士例多穷。
和寄范茂卿
作者：赵希逢
朝代：宋

拣芽雀舌乍辞枝，小杓分江欲试时。
孤闷不知消几椀，睡魔立使竖降旗。
何人紫色分金餠，入口清泉生玉池。
搜搅胸中书传起，谁能扪腹不吟诗。
和寄范茂卿
作者：赵希逢
朝代：宋

拣芽雀舌乍辞枝，小杓分江欲试时。孤闷不知消几椀，睡魔立使竖降旗。何人紫色分金饼，入口清泉生玉池。搜搅胸中书传起，谁能扪腹不吟诗。
和寄范茂卿
作者：赵希逢
朝代：宋
体裁：七言律诗

拣芽雀舌乍辞枝，小杓分江欲试时。孤闷不知消几碗，睡魔立使竖降旗。何人紫色分金饼，入口清泉生玉池。搜搅胸中书传起，谁能扪腹不吟诗。
和寄西山
作者：赵希逢
朝代：宋

寥寥千古一西山，望著令人脚便酸。充腹野薇当日事，照人清节至今寒。未闻治世饥而死，留与凌烟画出看。厚卫生经非浪语，欲安家国在身安。残胡妄欲肆穿窬，愤激英雄起草庐。广也数奇穷亦命，括之一败罪非书。梦魂北阙常倾霍，饿死西山未分蔬。奋志鹰扬正吾事，谁能闲立作舂锄。
和寄西山·其一
作者：赵希逢
朝代：宋

寥寥千古一西山，望着令人脚便酸。
充腹野薇当日事，照人清节至今寒。
未闻治世饥而死，留与凌烟画出看。
厚卫生经非浪语，欲安家国在身安。
和寄西山·其一
作者：赵希逢
朝代：宋

寥寥千古一西山，望著令人脚便酸。充腹野薇当日事，照人清节至今寒。未闻治世饥而死，留与凌烟画出看。厚卫生经非浪语，欲安家国在身安。
和寄西山·其二
作者：赵希逢
朝代：宋
体裁：七言律诗

残胡妄欲肆穿窬，愤激英雄起草庐。广也数奇穷亦命，括之一败罪非书。梦魂北阙常倾霍，饿死西山未分蔬。奋志鹰扬正吾事，谁能闲立作舂锄。
和寄赵及父
作者：赵希逢
朝代：宋
体裁：七言绝句

德裕南征基奉册，淮阴晚节北登坛。何如流落长沙后，犹自拳拳策治安。
和寄赵德夫
作者：赵希逢
朝代：宋
体裁：七言绝句

学行何必过邯郸，匍匐归来指谩弹。万事不如安分好，人心何事险于滩。
和寄陈士元
作者：赵希逢
朝代：宋
体裁：七言律诗

开禧一失晚方收，在位诸公似拙谋。逞志真成穷鸭绿，悯寒谁识遣貂裘。王恢首事徒开衅，广利邀功要觅侯。多少英雄窗下坐，沉吟无语暗搔头。
和寿昌道中
作者：赵希逢
朝代：宋
体裁：五言律诗

债甘偿道路，脚惯踏江村。蓦地心生愧，何人日掩门。安贫居陋巷，无事对清樽。我亦动思静，此怀与谁论。
和小圃
作者：赵希逢
朝代：宋

渊明从日涉，董子不窥园。
行乐从吾好，安恬亦性根。
我今勤抱瓮，花发应开樽。
安得恢余地，群珍剩阐坤。
和小圃
作者：赵希逢
朝代：宋

渊明从日涉，董子不窥园。行乐从吾好，安恬亦性根。我今勤抱瓮，花发应开樽。安得恢馀地，群珍剩阐坤。
和山居
作者：赵希逢
朝代：宋

峨云羞杀鵔鸃冠，半掩山扉日不关。
林下一般安分好，人生万事转头间。
忘机禽鸟傍人语，入暮牛羊带日还。
多少江山足诗料，一簑更好伴鸥闲。
和山居
作者：赵希逢
朝代：宋

峨云羞杀鵔鸃冠，半掩山扉日不关。林下一般安分好，人生万事转头间。忘机禽鸟傍人语，入暮牛羊带日还。多少江山足诗料，一蓑更好伴鸥闲。
和山水吟
作者：赵希逢
朝代：宋

七闽佳山水，秀气郁苍苍。钟而为人物，事业亦叵量。我生古瀛州，地匪中州丑。虽然得文公，木舌而金口。自惟禀受不坚申，安得玉骨秋水神。几番分欲躬樵苏，手足况有禹偏枯。禹犹尽力导河洛，功业何啻等山岳。予惟食粟类曹交，所至于人成落落。勿谓广之东，安得万人雄。地本不爱宝，赋予由来公。闽广虽异地，人物差可拟。尔来擢伦魁，亦复有人耳。声价压天下，争睹如星凰。泰山一毫芒，更有万丈长。
和山水吟
作者：赵希逢
朝代：宋

七闽佳山水，秀气鬰苍苍。
钟而为人物，事业亦叵量。
我生古瀛州，地匪中州丑。
虽然得文公，木舌而金口。
自惟禀受不坚申，安得玉骨秋水神。
几番分欲躬樵苏，手足况有禹偏枯。
禹犹尽力导河洛，功业何啻等山岳。
予惟食粟类曹交，所至于人成落落。
勿谓广之东，安得万人雄。
地本不爱宝，赋予由来公。
闽广虽异地，人物差可拟。
尔来擢伦魁，亦復有人耳。
声价压天下，争覩如星凰。
泰山一毫芒，更有万丈长。
和岁寒三友亭
作者：赵希逢
朝代：宋
体裁：七言绝句

春来到处富群英，浮浪应无实副名。独有岁寒三冷友，凌霜傲雪伴诗盟。
和岩桂
作者：赵希逢
朝代：宋

嫦娥羞涩隐闺房，曾记当年窃药囊。奔入月中知几载，却于秋后喷幽房。枝头遗落兼金屑，坐上浓薰沉水香。恍惚蟾宫身屡到，似犹相隔一门墙。
和岩桂
作者：赵希逢
朝代：宋

嫦娥羞涩隠闺房，曾记当年窃药囊。
奔入月中知几载，却于秋后喷幽房。
枝头遗落兼金屑，坐上浓熏沉水香。
恍惚蟾宫身屡到，似犹相隔一门墙。
和岩桂落英
作者：赵希逢
朝代：宋

沉麝为肌蜡剪英，九霄递馥到寰瀛。徘徊忍离花边去，彷佛如从月窟行。残蕊尚堪燃古鼎，清芬真可濯尘缨。纷纷落尽盈杯勺，堪笑承糟空捧罂。
和岩桂落英
作者：赵希逢
朝代：宋

沉麝为肌蜡剪英，九霄递馥到寰瀛。
徘徊忍离花边去，彷佛如从月窟行。
残蘂尚堪燃古鼎，清芬真可濯尘缨。
纷纷落尽盈杯勺，堪笑承糟空捧罂。
和巧松
作者：赵希逢
朝代：宋

肯将生意待春回，尺寸灵根破雪栽。爱护成阴十年后，漫山彷佛鲁祖来。何人厦屋诧渠渠，路入松关阴满衢。都把万间庇寒士，又分馀荫憩征夫。秦人无故起阿房，赤立千林赭众冈。更觅长生游海上，不将松实作津梁。
和巧松·其一
作者：赵希逢
朝代：宋
体裁：七言绝句

肯将生意待春回，尺寸灵根破雪栽。爱护成阴十年后，漫山彷佛鲁祖来。
和巧松·其三
作者：赵希逢
朝代：宋
体裁：七言绝句

秦人无故起阿房，赤立千林赭众冈。更觅长生游海上，不将松实作津梁。
和巧松·其二
作者：赵希逢
朝代：宋

何人厦屋诧渠渠，路入松关阴满衢。
都把万间庇寒士，又分余荫憇征夫。
和巧松·其二
作者：赵希逢
朝代：宋

何人厦屋诧渠渠，路入松关阴满衢。都把万间庇寒士，又分馀荫憩征夫。
和巫山
作者：赵希逢
朝代：宋
体裁：七言绝句

奇峰六六插寒江，作赋何人语悖常。誉木从旁犹见斥，楚王应有愧于唐。
和平政桥
作者：赵希逢
朝代：宋

潮之距京数千里，长短邮亭几屈指。
脚踏富沙路恰分，山傍云飞峰乱起。
低头万里瞰长江，如羊很石争跳梁。
篙师骈首帽裹黄，舟行如飞电掣光。
褰裳浅不比涉洧，舍安就危岂得计。
何人鞭石压涛惊，巨川不假舟楫济。
俶谋计直凡几缗，千柱津梁谈笑成。
遂令深谷化平陆，飞翚直上凌空青。
行尽吴头并楚尾，多少风光经眼底。
胜绝未有如此桥，虹光映水洞表裏。
春来雨涨添洪波，波底森森剑戟罗。
群鱼拨剌惯砰磕，跃水欲作龙腾梭。
未寒石捲浪花雪，清晓日浴金盘赤。
更如鏖战万鼓鸣，俯观颜容变行客。
人间无限事不平，吞恨饮气那能名。
谁能似此翻长舌，日夜怒号如诉声。
和平政桥
作者：赵希逢
朝代：宋

潮之距京数千里，长短邮亭几屈指。脚踏富沙路恰分，山傍云飞峰乱起。低头万里瞰长江，如羊很石争跳梁。篙师骈首帽裹黄，舟行如飞电掣光。褰裳浅不比涉洧，舍安就危岂得计。何人鞭石压涛惊，巨川不假舟楫济。俶谋计直凡几缗，千柱津梁谈笑成。遂令深谷化平陆，飞翚直上凌空青。行尽吴头并楚尾，多少风光经眼底。胜绝未有如此桥，虹光映水洞表里。春来雨涨添洪波，波底森森剑戟罗。群鱼拨剌惯砰磕，跃水欲作龙腾梭。未寒石捲浪花雪，清晓日浴金盘赤。更如鏖战万鼓鸣，俯观颜容变行客。人间无限事不平，吞恨饮气那能名。谁能似此翻长舌，日夜怒号如诉声。
和幽居
作者：赵希逢
朝代：宋

不用堆钱更买山，群峰前后翠遮阑。玻璃千顷清无滓，星月一天光动寒。得趣吟成千首易，逃空降服寸心难。梦魂胜境飞难到，只把翠微诗细看。云锁烟封山几重，翠微深处夕阳红。径迂杨柳低迷路，木古藤萝密蔽空。枕漱有泉兼有石，衣披和月也和风。落花时或随流水，恍惚桃源陌与通。谢他逋客请回车，曳钩清溪尽可渔。一饱何思更何虑，四时无欠亦无馀。鸥闲与我两相似，鸠拙于人百不如。金马玉堂梦难到，凄凉分已爱吾庐。
和幽居·其一
作者：赵希逢
朝代：宋
体裁：七言律诗

不用堆钱更买山，群峰前后翠遮阑。玻璃千顷清无滓，星月一天光动寒。得趣吟成千首易，逃空降服寸心难。梦魂胜境飞难到，只把翠微诗细看。
和幽居·其三
作者：赵希逢
朝代：宋
体裁：七言律诗

云锁烟封山几重，翠微深处夕阳红。径迂杨柳低迷路，木古藤萝密蔽空。枕漱有泉兼有石，衣披和月也和风。落花时或随流水，恍惚桃源陌与通。
和幽居·其二
作者：赵希逢
朝代：宋

不因搜句不曾忙，尽日柴门闭短墙。
寄傲北窗闲着眼，任他书卷展风床。
和幽居·其二
作者：赵希逢
朝代：宋

不因搜句不曾忙，尽日柴门闭短墙。寄傲北窗闲著眼，任他书卷展风床。
和幽居·其四
作者：赵希逢
朝代：宋

谢他逋客请回车，曳鈎清溪尽可渔。
一饱何思更何虑，四时无欠亦无余。
鸥闲与我两相似，鸠拙于人百不如。
金马玉堂梦难到，凄凉分已爱吾庐。
和幽居·其四
作者：赵希逢
朝代：宋

谢他逋客请回车，曳钩清溪尽可渔。一饱何思更何虑，四时无欠亦无馀。鸥闲与我两相似，鸠拙于人百不如。金马玉堂梦难到，凄凉分已爱吾庐。
和当涂道中
作者：赵希逢
朝代：宋
体裁：五言律诗

至今修竹下，陈迹忆山阴。去去人如水，行行杖挂金。柳丝偏惹恨，禽语更关心。对景愁千斛，无言酒懒斟。
和忆弟妹
作者：赵希逢
朝代：宋

行行吊影建溪南，举眼何人共急难。同气蜂飞缘蜜剖，群奸蚋聚为醯酸。荆山那得枝长合，豆泣堪伤肉自剜。杜老固知怀弟妹，醉愁想更忆长安。
和忆弟妹
作者：赵希逢
朝代：宋

行行吊影建溪南，举眼何人共急难。
同气蜂飞缘蜜剖，群姦蚋聚为酰酸。
荆山那得枝长合，豆泣堪伤肉自剜。
杜老固知怀弟妹，醉愁想更忆长安。
和忧世寄清溪友人
作者：赵希逢
朝代：宋
体裁：七言律诗

少年奋笔若挥戈，兵甲胸中数万罗。一片忠肝明贯日，十分辩口势悬河。肯同郭璞递投策，莫学楚舆狂作歌。四海苍生望霖雨，看看离毕致滂沱。
和思故人
作者：赵希逢
朝代：宋

踪迹江湖任所之，雄文到处写明玑。诗书未得一儿用，豪杰空令众誉归。千里云山飞不到，寸心日夜惄如饥。几番清梦随蝴蝶，一觉回来又已非。握手论怀屡合并，自居谪籍玷时名。剡溪无路访安道，北海何人知子卿。千里凭诗驰意马，一樽赖酒破愁城。秋风若有南来雁，未忘故人烦寄声。
和思故人·其一
作者：赵希逢
朝代：宋

踪迹江湖任所之，雄文到处写明玑。诗书未得一儿用，豪杰空令众誉归。千里云山飞不到，寸心日夜惄如饥。几番清梦随蝴蝶，一觉回来又已非。
和思故人·其一
作者：赵希逢
朝代：宋

踪迹江湖任所之，雄文到处写明玑。
诗书未得一儿用，豪杰空令众誉归。
千里云山飞不到，寸心日夜𢛼如饥。
几番清梦随蝴蝶，一觉回来又已非。
和思故人·其二
作者：赵希逢
朝代：宋

握手论怀屡合并，自居谪籍玷时名。剡溪无路访安道，北海何人知子卿。千里凭诗驰意马，一樽赖酒破愁城。秋风若有南来雁，未忘故人烦寄声。
和思故人·其二
作者：赵希逢
朝代：宋

握手论怀屡合并，自居谪籍玷时名。
剡溪无路访安道，北海何人知子卿。
千里凭诗驰意马，一樽頼酒破愁城。
秋风若有南来鴈，未忘故人烦寄声。
和感应王祠
作者：赵希逢
朝代：宋
体裁：七言律诗

无端治世苦幽囚，千古空贻善类羞。格是爱君身敢恤，势须苦口疾方瘳。明祠傥鉴长非罪，异日焉知广不侯。一片忠肝明白甚，可怜无计彻凝旒。
和拜茶
作者：赵希逢
朝代：宋

地灵分异产，人力果何功。
护想森神物，余应处下风。
叶初缄嫩绿，色敢带昏红。
珍重春前雪，殷勤奉帝宫。
和拜茶
作者：赵希逢
朝代：宋

地灵分异产，人力果何功。护想森神物，馀应处下风。叶初缄嫩绿，色敢带昏红。珍重春前雪，殷勤奉帝宫。
和斗斋
作者：赵希逢
朝代：宋

笑他白足道人昙，准拟来同弥勒龛。
悬肘不须夸印大，折腰归去傲窗南。
久藏还喜有真一，就饮何妨说后三。
萍实拾来相对剖，味甜疑是蜜中函。
和斗斋
作者：赵希逢
朝代：宋

笑他白足道人昙，准拟来同弥勒龛。悬肘不须誇印大，折腰归去傲窗南。久藏还喜有真一，就饮何妨说后三。萍实拾来相对剖，味甜疑是蜜中函。
和新市杂咏
作者：赵希逢
朝代：宋

落日看看宿暮鸦，谯楼画角动梅花。今宵酒兴知何处，隐隐歌声不一家。拚醉秦楼头强扶，樽空还更问当垆。兴阑梦觉明朝路，山色烟中半有无。醉来援笔壁飞鸦，他日还能罩碧纱。却喜樽前低笑道，长安何处没闲花。杯行火急正相催，一醉难酬一笑开。夜静酒阑清不奈，好风吹月入樽来。相逢逆旅若为亲，一掬乡心满面尘。忽听瑶台歌四起，顿令欢意可回嗔。婥约精神解语花，娥娥不受点云遮。相看醉后还能醒，驱遣睡魔那用茶。歌声娇带晓莺啼，何处糟糠更有妻。脉脉寸心和酒闷，明朝还恐两东西。新诗曾寄紫云娘，异日相逢尚未忘。料想匆匆恨离别，愁肠万缕系垂杨。离愁别恨满沧洲，匹马匆匆去莫留。山尽回头人不见，齐云何日贮高楼。弦管楼台十万家，暮云落日映残霞。可曾一夜不携酒，占断四时长是花。
和新市杂咏·其一
作者：赵希逢
朝代：宋

落日看看宿暮鸦，谯楼画角动梅花。今宵酒兴知何处，隐隐歌声不一家。
和新市杂咏·其一
作者：赵希逢
朝代：宋

落日看看宿暮鸦，谯楼画角动梅花。
今宵酒兴知何处，隠隠歌声不一家。
和新市杂咏·其一〇
作者：赵希逢
朝代：宋

絃管楼台十万家，暮云落日映残霞。
可曾一夜不携酒，占断四时长是花。
和新市杂咏·其七
作者：赵希逢
朝代：宋

歌声娇带晓莺啼，何处糟糠更有妻。脉脉寸心和酒闷，明朝还恐两东西。
和新市杂咏·其七
作者：赵希逢
朝代：宋

歌声娇带晓鶑啼，何处糟糠更有妻。
脉脉寸心和酒闷，明朝还恐两东西。
和新市杂咏·其三
作者：赵希逢
朝代：宋
体裁：七言绝句

醉来援笔壁飞鸦，他日还能罩碧纱。却喜樽前低笑道，长安何处没闲花。
和新市杂咏·其九
作者：赵希逢
朝代：宋
体裁：七言绝句

离愁别恨满沧洲，匹马匆匆去莫留。山尽回头人不见，齐云何日贮高楼。
和新市杂咏·其二
作者：赵希逢
朝代：宋
体裁：七言绝句

拚醉秦楼头强扶，樽空还更问当垆。兴阑梦觉明朝路，山色烟中半有无。
和新市杂咏·其五
作者：赵希逢
朝代：宋
体裁：七言绝句

相逢逆旅若为亲，一掬乡心满面尘。忽听瑶台歌四起，顿令欢意可回嗔。
和新市杂咏·其八
作者：赵希逢
朝代：宋

新诗曾寄紫云娘，异日相逢尚未忘。料想匆匆恨离别，愁肠万缕系垂杨。
和新市杂咏·其八
作者：赵希逢
朝代：宋

新诗曾寄紫云娘，异日相逢尚未忘。
料想怱怱恨离别，愁肠万缕繫垂杨。
和新市杂咏·其六
作者：赵希逢
朝代：宋
体裁：七言绝句

婥约精神解语花，娥娥不受点云遮。相看醉后还能醒，驱遣睡魔那用茶。
和新市杂咏·其十
作者：赵希逢
朝代：宋

弦管楼台十万家，暮云落日映残霞。可曾一夜不携酒，占断四时长是花。
和新市杂咏·其四
作者：赵希逢
朝代：宋
体裁：七言绝句

杯行火急正相催，一醉难酬一笑开。夜静酒阑清不奈，好风吹月入樽来。
和早春层楼
作者：赵希逢
朝代：宋
体裁：七言绝句

谁架齐云百尺楼，舞衫歌扇贮风流。可怜脚力衰多矣，身未上时心已愁。
和早春梅山
作者：赵希逢
朝代：宋

昨夜何人雪裏归，岭头折得去年枝。
莫将寒暖分南北，直为春光剖破篱。
和早春梅山
作者：赵希逢
朝代：宋

昨夜何人雪里归，岭头折得去年枝。莫将寒暖分南北，直为春光剖破篱。
和早春楮衾
作者：赵希逢
朝代：宋
体裁：七言绝句

楮衾重盖得春多，贵习都忘纨与罗。一枕雷声齁鼻息，想应梦不到娇娥。
和早春水西
作者：赵希逢
朝代：宋

车尘曀曀惯东西，因览江山得胜奇。休叹劳生空辙迹，未留勋业也留诗。
和早春水西
作者：赵希逢
朝代：宋

车尘曀曀惯东西，因览江山得胜奇。
休嘆劳生空辙迹，未留勋业也留诗。
和早春酒家
作者：赵希逢
朝代：宋
体裁：七言绝句

丰姿越女更吴姬，一笑能令酒力微。步月归来浑未醉，家人疑自剡溪归。
和春闺带花
作者：赵希逢
朝代：宋
体裁：七言绝句

帘捲黄昏月似眉，瘦梅淡月两相宜。樽前况有人如玉，鬓畔疑横竹外枝。
和春闺杂咏
作者：赵希逢
朝代：宋
体裁：七言绝句

春溪买得柳穿鱼，酒兴飘飘生室庐。试问斗藏能有几，想应不似步兵厨。
和春闺落花
作者：赵希逢
朝代：宋

片片胭脂缬地毛，对花醉脸上红潮。樽前笑指人人看，好与香腮一样娇。
和春闺落花
作者：赵希逢
朝代：宋

片片臙脂缬地毛，对花醉脸上红潮。
樽前笑指人人看，好与香腮一样娇。
和晚醉金楼
作者：赵希逢
朝代：宋

少年曾客帝王州，醉倒不知何处楼。
厌饮清欢成逐夜，时邀明月入帘鈎。
和晚醉金楼
作者：赵希逢
朝代：宋

少年曾客帝王州，醉倒不知何处楼。厌饮清欢成逐夜，时邀明月入帘钩。
和暮秋闻雁有怀
作者：赵希逢
朝代：宋

数声雁送故乡愁，唤起沧江万顷秋。料想日寒风色惨，可堪寂寞冷沙洲。有腹夫谁肯贮愁，笑他宋玉浪悲秋。征鸿纵使声多恨，怎得无声过小楼。
和暮秋闻雁有怀·其一
作者：赵希逢
朝代：宋

数声雁送故乡愁，唤起沧江万顷秋。料想日寒风色惨，可堪寂寞冷沙洲。
和暮秋闻鴈有怀·其一
作者：赵希逢
朝代：宋

数声鴈送故乡愁，唤起沧江万顷秋。
料想日寒风色惨，可堪寂寞冷沙洲。
和暮秋闻鴈有怀·其二
作者：赵希逢
朝代：宋
体裁：七言绝句

有腹夫谁肯贮愁，笑他宋玉浪悲秋。征鸿纵使声多恨，怎得无声过小楼。
和月岩
作者：赵希逢
朝代：宋
体裁：七言律诗

涵虚一境绝人烟，挂星贯月栖羽仙。移来海上三岛地，唤作人间几洞天。追游有客骖鸾凤，满座清光延兔蟾。举头耿耿照不寐，料想无人醉欲眠。
和村居
作者：赵希逢
朝代：宋
体裁：五言律诗

卜筑便幽僻，相逢喜客嘉。充庖锄野笋，饤坐拗山花。竹列阶前戟，山排门外衙。夜深谁是伴，风月两三家。
和杨花·其一
作者：赵希逢
朝代：宋

枝头的皪耀珠光，蝶使蜂媒未许忙。
识赏何人曾眼白，形容无语可雌黄。
溪桥月下疎横影，玉垄风前暗度香。
今古骚人吟不尽，奚奴空背锦为囊。
和杨花·其一
作者：赵希逢
朝代：宋

枝头的皪耀珠光，蝶使蜂媒未许忙。识赏何人曾眼白，形容无语可雌黄。溪桥月下疏横影，玉垄风前暗度香。今古骚人吟不尽，奚奴空背锦为囊。
和杨花·其二
作者：赵希逢
朝代：宋

禀受天香兼国色，一枝漏却春信息。
断桥寂莫黄昏时，何人前村雪裏归。
五出六出夸两样，只将一眼为识赏。
相看如昨不世情，超然风度不与京。
有时冷浸月华白，不学寿阳点宫额。
四时留得伴眼前，不妨长作陇头客。
和杨花·其二
作者：赵希逢
朝代：宋

禀受天香兼国色，一枝漏却春信息。断桥寂莫黄昏时，何人前村雪里归。五出六出誇两样，只将一眼为识赏。相看如昨不世情，超然风度不与京。有时冷浸月华白，不学寿阳点宫额。四时留得伴眼前，不妨长作陇头客。
和枕上吟
作者：赵希逢
朝代：宋
体裁：七言绝句

梦回客枕觉衾寒，展转忧思不一端。呜咽数声传晓角，便教铁石也心酸。
和桃花
作者：赵希逢
朝代：宋

一抹残红散绮霞，因风吹恨落谁家。那堪移向瑶池种，留得千年看实花。万钟莫动孟轲喜，箪食难生颜子愁。醴酒当年如□□，□□□□□□□。
和桃花·其一
作者：赵希逢
朝代：宋
体裁：七言绝句

一抹残红散绮霞，因风吹恨落谁家。那堪移向瑶池种，留得千年看实花。
和桃花·其二
作者：赵希逢
朝代：宋
体裁：七言绝句

万钟莫动孟轲喜，箪食难生颜子愁。醴酒当年如□□，□□□□□□□。
和武兴解舟
作者：赵希逢
朝代：宋

寂寞黄昏古渡头，凄然秋思满汀洲。卧薪要复中原地，载荻先烧强虏舟。席胜长驱如朽拉，老师何苦更迍留。义旗直指兵无血，剩活千人世世侯。
和武兴解舟
作者：赵希逢
朝代：宋

寂寞黄昏古渡头，凄然秋思满汀洲。
卧薪要復中原地，载荻先烧强虏舟。
席胜长驱如朽拉，老师何苦更迍留。
义旗直指兵无血，剩活千人世世侯。
和水禽
作者：赵希逢
朝代：宋

一水微茫天尽头，淡烟疎雨暗沧洲。
白鸥远远随潮上，隠映寒芦两岸秋。
和水禽
作者：赵希逢
朝代：宋

一水微茫天尽头，淡烟疏雨暗沧洲。白鸥远远随潮上，隐映寒芦两岸秋。
和江上双舟催发
作者：赵希逢
朝代：宋
体裁：古风

沧茫万顷不计阔，仙槎曾泛天宫阙。至今风浪卷长空，破浪飞帆何处发。落鹰飞兔注急湍，千丈皑皑涌雪山。相忘鸥鹭惯舟楫，荡漾随流下小滩。晚来两两帆相续，牙樯拄定孤轮玉。寒冰冷浸一江秋，分明写出潇湘轴。
和江涛
作者：赵希逢
朝代：宋
体裁：七言绝句

奔腾势力作弓䟫，夜半声如万鼓轰。因想千人挥笔阵，斫营怒气更峥嵘。
和池亭即事
作者：赵希逢
朝代：宋
体裁：七言律诗

邂逅那堪皆我辈，一觞一咏觉情深。浮荣槐枕半炊梦，清兴竹林千古心。风涨晴空飞絮急，雨滋冷砌任苔侵。池亭小立便幽寂，时听清泉戛玉音。
和河鲀
作者：赵希逢
朝代：宋

杨花飞处贱鱼虾，蕨已抽拳韭迸芽。
此日河鲀真剑腹，生风谷虎浪磨牙。
品题不在八珍数，甘美从今众口夸。
一死分明非为国，罪诚由己不关他。
和河鲀
作者：赵希逢
朝代：宋

杨花飞处贱鱼虾，蕨已抽拳韭迸芽。此日河鲀真剑腹，生风谷虎浪磨牙。品题不在八珍数，甘美从今众口誇。一死分明非为国，罪诚由己不关他。
和流萤
作者：赵希逢
朝代：宋

林塘腐草化为萤，星散飞来暗复明。拾向书窗辉眼目，当将檠火对南城。
和流萤
作者：赵希逢
朝代：宋

林塘腐草化为萤，星散飞来暗復明。
拾向书窗辉眼目，当将檠火对南城。
和浦城买舟
作者：赵希逢
朝代：宋

丈夫偿知命，身肯委虚舟。
不为君亲重，徒知道路忧。
危机甘失脚，苦海莫回头。
接迹岩墙下，滔滔皆若流。
和浦城买舟·其一
作者：赵希逢
朝代：宋

倦客逢萸节，生涯寄叶舟。
穷途危不顾，飞棹去难留。
旧菊重阳日，寒芦两岸秋。
多情惟破帽，犹恐老人头。
和浦城买舟·其二
作者：赵希逢
朝代：宋
体裁：五言律诗

丈夫傥知命，身肯委虚舟。不为君亲重，徙知道路忧。危机甘失脚，苦海莫回头。接迹岩墙下，滔滔皆若流。
和清富楼
作者：赵希逢
朝代：宋

禅味曾参老释昙，混融万象就中观。眼前风月随时幻，胸次乾坤别样宽。自是临流清可赋，不成无酒白相看。碧潭秋月唯堪比，光瑩吾心一片寒。对景谁能不赋诗，凭高著眼到幽微。下临无地仙三岛，水远兼天山四围。岂但追陪闲著句，更应珍重为留衣。北山他日移文去，蕙帐无人月满扉。
和清富楼·其一
作者：赵希逢
朝代：宋

禅味曾参老释昙，混融万象就中观。眼前风月随时幻，胸次乾坤别样宽。自是临流清可赋，不成无酒白相看。碧潭秋月唯堪比，光瑩吾心一片寒。
和清富楼·其一
作者：赵希逢
朝代：宋
体裁：七言律诗

禅味曾参老释昙，混融万象就中观。眼前风月随时幻，胸次乾坤别样宽。自是临流清可赋，不成无酒白相看。碧潭秋月唯堪比，光莹吾心一片寒。
和清富楼·其一
作者：赵希逢
朝代：宋

禅味曾参老释昙，混融万象就中观。
眼前风月随时幻，胸次干坤别样宽。
自是临流清可赋，不成无酒白相看。
碧潭秋月唯堪比，光莹吾心一片寒。
和清富楼·其二
作者：赵希逢
朝代：宋

对景谁能不赋诗，凭高着眼到幽微。
下临无地仙三岛，水远兼天山四围。
岂但追陪闲着句，更应珍重为留衣。
北山他日移文去，蕙帐无人月满扉。
和清富楼·其二
作者：赵希逢
朝代：宋

对景谁能不赋诗，凭高著眼到幽微。下临无地仙三岛，水远兼天山四围。岂但追陪闲著句，更应珍重为留衣。北山他日移文去，蕙帐无人月满扉。
和琴
作者：赵希逢
朝代：宋
体裁：七言绝句

四时那得如秋清，夜静无人琴有声。月华如水不动尘，无端耳畔寒蛩鸣。
和田家
作者：赵希逢
朝代：宋

门外无人水满池，独□一犬护门帏。蓦然踊跃闻声喜，翁媪犁锄带月归。笠蓑懒把一身包，沾体何曾怕雨浇。待得年丰饶一饱，大家买酒醉溪桥。挛耳蓬□色似烧，晚山归负错薪翘。逢人犹作娇羞态，无力轻将手托腰。茅舍围围护刺笆，寂寥无处著纷挐。斜阳急趁牛羊下，社酒招邀三两家。布衫裁就短平腰，两两三三步小桥。粗态撩人在何处，山花鬓畔露村娇。豪门方夺吏还催，打户搥门陆续来。力弊筋驽不入腹，愁肠料得日千回。赢粮破晓自薪樵，有米无柴著甚烧。更有一般欠区处，淡餐粝饭鼎中焦。秋深场圃已登禾，窗下寒机暂释梭。积贮不教如栉比，索逋门外苦多多。
和田家·其一
作者：赵希逢
朝代：宋
体裁：七言绝句

门外无人水满池，独□一犬护门帏。蓦然踊跃闻声喜，翁媪犁锄带月归。
和田家·其七
作者：赵希逢
朝代：宋

赢粮破晓自薪樵，有米无柴着甚烧。
更有一般欠区处，淡餐粝饭鼎中焦。
和田家·其七
作者：赵希逢
朝代：宋

赢粮破晓自薪樵，有米无柴著甚烧。更有一般欠区处，淡餐粝饭鼎中焦。
和田家·其三
作者：赵希逢
朝代：宋
体裁：七言绝句

挛耳蓬□色似烧，晚山归负错薪翘。逢人犹作娇羞态，无力轻将手托腰。
和田家·其二
作者：赵希逢
朝代：宋
体裁：七言绝句

笠蓑懒把一身包，沾体何曾怕雨浇。待得年丰饶一饱，大家买酒醉溪桥。
和田家·其五
作者：赵希逢
朝代：宋
体裁：七言绝句

布衫裁就短平腰，两两三三步小桥。粗态撩人在何处，山花鬓畔露村娇。
和田家·其八
作者：赵希逢
朝代：宋
体裁：七言绝句

秋深场圃已登禾，窗下寒机暂释梭。积贮不教如栉比，索逋门外苦多多。
和田家·其六
作者：赵希逢
朝代：宋
体裁：七言绝句

豪门方夺吏还催，打户搥门陆续来。力弊筋驽不入腹，愁肠料得日千回。
和田家·其四
作者：赵希逢
朝代：宋

茅舍围围护刺笆，寂寥无处着纷挐。
斜阳急趁牛羊下，社酒招邀三两家。
和田家·其四
作者：赵希逢
朝代：宋

茅舍围围护刺笆，寂寥无处著纷挐。斜阳急趁牛羊下，社酒招邀三两家。
和登楼晚望
作者：赵希逢
朝代：宋

远山寒暮景，无事试登楼。泛渚鸥终日，书空雁迎秋。朱帘高卷□，雨渡自横舟。望极到何许，水穷天尽头。一带江流接太虚，危楼特地幻荒芜。移来瀛丈三山胜，画出潇湘八景图。何处归帆随倦鸟，满汀落日照晴凫。须臾得月添佳致，万顷寒冰浸玉壶。
和登楼晚望·其一
作者：赵希逢
朝代：宋

远山寒暮景，无事试登楼。泛渚鸥终日，书空雁迎秋。朱帘高卷□，雨渡自横舟。望极到何许，水穷天尽头。
和登楼晚望·其一
作者：赵希逢
朝代：宋

远山寒暮景，无事试登楼。
泛渚鸥终日，书空鴈迎秋。
朱帘高卷□，雨渡自横舟。
望极到何许，水穷天尽头。
和登楼晚望·其二
作者：赵希逢
朝代：宋

一带江流接太虚，危楼特地幻荒芜。移来瀛丈三山胜，画出潇湘八景图。何处归帆随倦鸟，满汀落日照晴凫。须臾得月添佳致，万顷寒冰浸玉壶。
和百舌
作者：赵希逢
朝代：宋
体裁：古风

四序循环机不息，百花独梅先占得。纷纷红紫未动头，飞蝶游蜂圣得识。数声啼破枝头春，来从何处绿杨阴。黄鹂钳口燕无语，是甚娇声敢啭禽。梨花院落如飞雪，百样间关调巧舌。工兼众语媚韶华，一部笙簧长按节。东君拂袖赏音稀，寂寞无言蒿下飞。一春滕口说底事，徒尔贻笑诸羽衣。人生可以直则直，万言万当岂如默。三年不鸣忽一鸣，惊动东西与南北。
和祷富沙
作者：赵希逢
朝代：宋

也知铜玉宁无璞，自是蒙金合以沙。俛首何辜联盗械，脱身无路觅仙槎。怀珍空自经三献，受用何尝得五车。事业万分浑杳一，可怜早已发生华。
和祷富沙
作者：赵希逢
朝代：宋

也知铜玉宁无璞，自是蒙金合以沙。
俛首何辜联盗械，脱身无路觅仙槎。
怀珍空自经三献，受用何尝得五车。
事业万分浑杳一，可怜早已髮生华。
和纸帐
作者：赵希逢
朝代：宋

拟回暖律到寒襟，落价休论直几缗。
已唤楮生同一榻，肯容小女动纤尘。
窗横梅影眠和月，路入梨云梦着人。
欲效负暄献天子，暖烘烘地一笼春。
和纸帐
作者：赵希逢
朝代：宋

拟回暖律到寒襟，落价休论直几缗。已唤楮生同一榻，肯容小女动纤尘。窗横梅影眠和月，路入梨云梦著人。欲效负暄献天子，暖烘烘地一笼春。
和纸衾
作者：赵希逢
朝代：宋
体裁：七言律诗

楮缣泻出谷纹花，全幅如抛织女梭。春向腊前回孟季，寒催暑往任羲娥。洛中曾记纸增价，枕上想无诗作魔。任待冻云天欲雪，蒙头不信得知么。
和群鸥
作者：赵希逢
朝代：宋
体裁：七言绝句

素衣缟服道家流，羽化江湖作白鸥。清节夷齐无以过，可怜不解饿沧洲。
和舍后植花竹
作者：赵希逢
朝代：宋

东西地袤里千余，三径环栽松大夫。
竹比渭川知几亩，梅移庾岭可千株。
清欢不减巴丘橘，胜境如悬费氏壶。
况欲万间恢广厦，莫须更有空闲无。
和舍后植花竹
作者：赵希逢
朝代：宋

东西地袤里千馀，三径环栽松大夫。竹比渭川知几亩，梅移庾岭可千株。清欢不减巴丘橘，胜境如悬费氏壶。况欲万间恢广厦，莫须更有空闲无。
和花村·其一
作者：赵希逢
朝代：宋

格是而今老有余，行行真欠瘦筇扶。
不将心絮随风起，一恁闲花有似无。
和花村·其二
作者：赵希逢
朝代：宋

路入前村认杏花，门前水积半溪沙。
风流髣髴朱陈俗，白酒黄鷄姓两家。
和苦蚊
作者：赵希逢
朝代：宋
体裁：五言绝句

入夜声不绝，朝来还迹灭。身絮巧粘肤，觜针微点铁。
和茅亭
作者：赵希逢
朝代：宋

独坐茅亭濯晚凉，檐前万影立筼筜。数声萧琴浑疑雨，细细吹来却有香。
和茅亭
作者：赵希逢
朝代：宋

独坐茅亭濯晚凉，檐前万影立篔筜。
数声萧琴浑疑雨，细细吹来却有香。
和藕花
作者：赵希逢
朝代：宋
体裁：七言律诗

小池清晓试芒鞋，水国真仙簇仗来。微动袜尘移稳步，半酣卯酒晕娇腮。千重倚盖随风漾，一笑倾城特地开。口不能言犹可咏，那堪解语肯心灰。
和蛾眉亭
作者：赵希逢
朝代：宋

两山相挟作眉弯，不似横云照眼寒。
料想当年余半额，至今留得与人看。
和蛾眉亭
作者：赵希逢
朝代：宋

两山相挟作眉弯，不似横云照眼寒。料想当年馀半额，至今留得与人看。
和读史
作者：赵希逢
朝代：宋

作史先须正论持，是非便把圣经稽。兄诛直笔周公弟，母出声言孔伋妻。恶戒欺君书指鹿，报嘉食客载鸣鸡。至今左右严官守，谁复将桐戏剪圭。
和读史
作者：赵希逢
朝代：宋

作史先须正论持，是非便把圣经稽。
兄诛直笔周公弟，母出声言孔伋妻。
恶戒欺君书指鹿，报嘉食客载鸣鸡。
至今左右严官守，谁復将桐戏剪圭。
和读张子房传
作者：赵希逢
朝代：宋

三杰留侯不敢名，肯随走狗例鬺烹。眼中早已无高粉，子击何尝有吕生。当年罝兔视亡秦，一击之馀果莫寻。堪笑乘舆森万骑，也无一个眼开人。
和读张子房传·其一
作者：赵希逢
朝代：宋
体裁：七言绝句

三杰留侯不敢名，肯随走狗例鬺烹。眼中早已无高粉，子击何尝有吕生。
和读张子房传·其二
作者：赵希逢
朝代：宋

当年罝兔视亡秦，一击之余果莫寻。
堪笑乘舆森万骑，也无一个眼开人。
和读张子房传·其二
作者：赵希逢
朝代：宋

当年罝兔视亡秦，一击之馀果莫寻。堪笑乘舆森万骑，也无一个眼开人。